title: Sushmita Banerjee

text: Sushmita Banerjee asui Intiassa kunnes palasi miehensä kanssa Afganistaniin vuonna 2013 ja alkoi työskentelyn terveydenhoitajana Sharanassa, Paktikan maakunnassa, kaakkois-Afganistanissa. Banerjee oli kääntynyt islaminuskoon ja otti käyttöön nimen Sayeda Kamala. Hän oli myös aloittanut filmiprojektin dokumentoiden paikallisten naisten elämää. Talibaneiksi oletetut henkilöt tunkeutuivat Sayeda Kamalan kotiin yöllä 4. syyskuuta 2013. Tunkeutujat sitoivat aviomiehen ja poistuivat talosta nainen mukanaan. Ruumis löydettiin Sharanin kaupungin reunamilta 5. syyskuuta 2013. Ruumiissa oli 20 luodinreikää. Taliban on kiistänyt osuutensa surmaan, mutta Afganistanin poliisin mukaan Talibaniin liitettävissä oleva ääri-islamilainen ryhmä on vastuussa asiasta.


title: Aulis J. Joki

text: Aulis Johannes Joki (2. kesäkuuta 1913 Viipuri – 8. helmikuuta 1989 Helsinki) oli suomalainen professori ja kielitieteilijä.


title: Aulis J. Joki

text: Joen vanhemmat olivat puuseppä Johan Joki ja Amanda Tolvanen. Hän pääsi ylioppilaaksi 1933 ja valmistui filosofian kandidaatiksi 1938, lisensiaatiksi 1952 ja tohtoriksi 1953.


title: Aulis J. Joki

text: Joki toimi Valtion tiedotuslaitoksen virkailijana ja apulaisjaostopäällikkönä 1944–1945, Nykysuomen sanakirjan toimittajana 1946–1951 ja Tukholman korkeakoulun suomen kielen lehtorina 1951–1957. Hän oli Helsingin yliopiston uralilaisen kielentutkimuksen dosenttina 1957–1965 sekä suomalais-ugrilaisen kielentutkimuksen vt. professorina 1964–1965 ja professorina 1965–1977. Hän oli lisäksi Göttingenin yliopiston suomalais-ugrilaisen kielitieteen vt. professorina 1959–1960, Tukholman Östasiatiska samlingarna-museon assistenttina 1946–1947 ja hän luennoi Tukholman korkeakoulussa samojedologiaa 1947.


title: Aulis J. Joki

text: Joki oli Suomalaisen Tiedeakatemian jäsen vuodesta 1973 sekä Suomalais-ugrilaisen seuran johtokunnan jäsen 1962–1968 ja seuran 2. varaesimies vuodesta 1968.


title: Kristuksen ylösnousemuksen kirkko (Brest)

text: Kristuksen ylösnousemuksen kirkko (, eli ) Brestissä on yksi Valko-Venäjän suurimmista kirkkorakennuksista. Kokonaisuuteen sisältyy kaksi kirkkoa ja suuri kellotorni. Molempien kirkkojen ollessa käytössä rakennukseen sopii noin 5 000 henkeä.


text:
Pääsisäänkäynti Kristuksen ylösnousemuksen kirkon rakennukseen tapahtuu kellotornin läpi kirkkomaalle ja portaat nousten päärakennukseen. Kirkkomaalle ja päärakennukseen ja rakennuksesta pois pääsee myös pihalla olevan sivuportin kautta. Rakennuksen sisällä eteisestä pääsee kellonajasta tai päivästä riippuen yhteen tai kahteen kirkkoon.
Kirkkorakennus on pystytetty slaaviperinteen mukaisesti sodassa saavutetun voiton kunniaksi. Kristuksen ylösnousemuksen kirkko pystytettiin Suuressa isänmaallisessa sodassa (2. maailmansodassa) saavutetun voiton 50-vuotispäivän kunniaksi ja se on seurakuntaa johtaneen pappi ja sotaveteraani J. Parfjanjukin ohjauksessa suunniteltu uudisrakennus. Rakennustyöt aloitettiin vuonna 1993 ja ne saatiin valmiiksi vuonna 2001.


text: Pohjakerroksessa on vuonna 1995 käyttöön vihitty alakirkko, joka on nimetty kazanilaisen Jumaläidin ikonin mukaan. Rakennuksen pääkirkon vihki patriarkka Aleksi vuonna 2002 ja kirkko nimettiin Kristuksen ylösnousemuksen mukaan. Yläkirkon arvokkaimpana esineenä pidetään Lesnjanyn (?) Jumaläidin ikonia.


title: Jorma Kauko

text: Jorma Kauko (5. elokuuta 1913 Viipurin maalaiskunta – 21. syyskuuta 1987) oli suomalainen rovasti ja kirjailija. Hän käytti myös nimimerkkiä "Veli Hyrynmaa".


title: Jorma Kauko

text: Jorma Kauko otti 1961 ensimmäisenä valokuvan Suomeen itärajan takaa palanneesta metsäpeurasta Kuhmon Karikankaalla. Myöhemmin Kauko vetosi kirjeitse presidentti Urho Kekkoseen että Kuhmon Elimyssalon alue säästettäisiin metsähakkuilta metsäpeuran rauhoitusalueeksi ja näin tapahtuikin.


title: Jorma Kauko

text:
Nimellä "Jorma Kauko":
Nimimerkillä "Veli Hyrynmaa":


title: Kyllikki Wallenius

text: Kerttu Kyllikki Wallenius (s. 11. elokuuta 1913 Helsinki) on suomalainen lastenkirjailija.


title: Kyllikki Wallenius

text:
Nimellä "Kerttu Vaalakivi":
Nimellä "Kyllikki Vaalakivi":


title: Ateenan olympialaiset

text: Ateenan olympialaisilla voidaan tarkoittaa useampaa eri olympiatapahtumaa:


title: Aili Simojoki

text: Aili Maria Simojoki (4. elokuuta 1913 Uusikaupunki – 8. maaliskuuta 1998 Kuopio) oli suomalainen Kuopiossa asunut muistelmakirjailija.


title: Aili Simojoki

text: Aili Simojoen vanhemmat olivat lääninrovasti Jooseppi Joakim Simelius ja Helmi Johanna Helminen. Hänen vanhempi veljensä oli arkkipiispa Martti Simojoki.


title: Aili Simojoki

text: Aili Simojoki kävi Kuopion tyttölyseota 1924–1933 ja hän opiskeli Helsingin diakonissalaitoksella 1935–1937 ja Kuopion kauppaopistossa 1938.


title: Aulis Kotaviita

text: Aulis Kotaviita on suomalainen laulaja, joka on levyttänyt Turusta kertovia lauluja. Kotaviita käsitteli vanhaa Myllysiltaa kappaleessa ”Myllysillan luona” .


title: FS Commandant Teste (1929)

text: FS Commadant Teste oli Ranskan laivaston lentokoneiden emälaiva toisessa maailmansodassa.


title: FS Commandant Teste (1929)

text: Alus tilattiin Forges et Chantiers de la Girondelta Bordeaux'sta osana vuoden 1925 laivasto-ohjelmaa. Sen köli laskettiin 6. syyskuuta 1927 ja alus laskettiin vesille 12. huhtikuuta 1929. Alus otettiin palvelukseen 18. huhtikuuta 1932.


title: FS Commandant Teste (1929)

text: Palvelukseenoton jälkeen alus osallistui harjoituksiin laivaston mukana Välimerellä liitettynä "Jean Bartin" kanssa 2. linjaviirikköön (). "Comandant Teste" oli modernisoitavana marraskuusta 1935 seuraavan vuoden elokuuhun. Alus siirrettiin syyskuussa 1937 Oraniin tehtävänään suojata puolueettomien maiden kauppa-aluksia Espanjan sisällissodan aikana. Alus palasi Touloniin huollettavaksi helmikuussa 1938, jolloin sen katapultit muutettiin Loire 130 -koneille sopiviksi. Telakalta palattuaan alus kuljetti lentokoneita Ranskasta Pohjois-Afrikan siirtomaihin.


title: FS Commandant Teste (1929)

text: Toisen maailmansodan aikana alus oli Oranin satamassa Algeriassa ja vaurioitui lievästi brittien hyökkäyksessä Operaatio Catapultissa. Alus toimi kesäkuusta 1941 eteenpäin tykistön koulutusaluksena. Alus upotettiin Toulonissa 27. marraskuuta 1942, jottei se joutuisi saksalaisten käsiin. Italialaiset nostivat aluksen 1. toukokuuta 1943. Saksalaiset valtasivat aluksen syyskuussa 1943, mutta se upotettiin liittoutuneiden pommituksissa 18. - 19. syyskuuta 1944. Alus nostettiin uudelleen helmikuussa 1945 ja siitä suunniteltiin saattue- tai koulutuslaivaa, mutta suunnitelma peruttiin. Alus toimi varastolaivana, kunnes se romutettiin 15. toukokuuta 1950.


title: Lahden Ratsastajat

text: Lahden Ratsastajat ry on vuonna 1939 perustettu ratsastusseura. Seura perustettiin Hennalassa Lahdessa vuonna 1939 juuri ennen talvisodan alkua sotaväessä annetun ratsuväen koulutuksen innoittamana. Alkanut sota katkaisi toiminnan heti alkuunsa mutta vähitellen seuran toiminta aktivoitui jälleen 1950- ja 1960-lukujen taitteessa. Vuonna 1969 Lahden Ratsastajat ry sai käyttöönsä alueen alun perin Nastolaan kuuluneen Takkulan tilan maista. Tilalla sijaitsee edelleen alkuperäinen kerhorakennuksena toimiva päätalo sekä entisestä sikalasta remontoitu tallirakennus. Tämän yhä käytössä olevan tallin lisäksi seuralla on käytössään kaksi muuta vakituisessa käytössä olevaa tallirakennusta sekä kilpailukäyttöön tarkoitetut kesätallit. Vuonna 2003 seura rakensi alueelle uuden maneesin sekä varastorakennuksen.


title: Lahden Ratsastajat

text: Seuraan on kuulunut 2000-luvun alkupuolella vuositasolla noin 300–350 jäsentä ja seura on vuosittain järjestänyt ratsastuskilpailuja este- ja kouluratsastuksessa seura-, alue- ja kansallisella tasolla. Vuonna 2013 järjestettiin ensimmäiset kansalliset kilpailut vikellyksessä. Näiden lajien ohella seurassa on kilpailtu valjakkoajossa.


title: Lahden Ratsastajat

text: Ratsastuskoulutoiminta on yli 70 vuoden historian aikana ollut joko yrittäjävetoista tai seuran omaa toimintaa. Vuoden 2013 maaliskuun alussa seura käynnisti jälleen oman ratsastuskoulun, kun vuodesta 2000 alkaen toimintaa pyörittänyt yritys lopetti toimintansa. Vuoden 2013 aikana tallirakennuksia on remontoitu vastaamaan vuoden 2014 alusta voimaan tulevia säädöksiä karsinoiden koosta.


title: Tampereen Ilveksen SM-liigakausi 2013–2014

text: SM-liigakausi 2013-2014 on Tampereen Ilveksen 39. SM-liigakausi ja SM-tasolla kaikkiaan 80. kausi. Ilveksen kausi alkoi 13. syyskuuta Tapparaa vastaan ja päättyi Lukkoa vastaan 13. maaliskuuta.


text: Heinäkuun lopussa ennen kauden alkua Ilves ilmoitti, että Vincent Manngard oli tehnyt esisopimuksen Ilves-Hockeyn osake-enemmistön myymisestä Marko Sjöblomille. Vincent Manngard purki esisopimuksen 14. lokakuuta.


text: Lisäksi Ilveksen kakkosvalmentajaksi siirtyi edellisellä kaudella KalPassa valmentanut Sami Hirvonen, joka on valmentanut Ilveksessä aikaisemmin eri ikäluokkien juniorijoukkueita.


text: Ilveksen edellisellä SM-liigakaudella joukkue sijoittui runkosarjan viimeiseksi. Karsinnoissa joukkue säilytti paikkansa liigassa kukistamalla Jukurit voitoin 4-1. Ilves paransi kaudella tulostaan 179 000 eurolla, mutta se jäi 271 393 euroa miinukselle.


text: Ilves aloitti kauden 2013-2014 voittamalla Tapparan 13. syyskuuta pelatussa paikallisottelussa numeroin 3-2. Ottelun ratkaisi Antti Hölli, joka teki uransa ensimmäisen liigamaalin. Lisäksi ottelun aikana loukkaantui peräti kolme Ilves-puolustajaa, joista kaksi Ville Niemisen taklauksen seurauksena. Nieminen sai Atte Pentikäiseen kohdistuneesta taklauksesta kahden ottelun pelikiellon. Pentikäinen palasi Ilveksen kokoonpanoon 25.9.2013 Bluesia vastaan. Ilves pelasi uudestaan heti seuraavana päivänä HPK:ta vastaan ja hävisi ottelun jatkoajan jälkeen 1-2.


text: Ville Kolppanen torjui Ilvekselle kauden ensimmäisen nollapelin 25. syyskuuta Bluesia vastaan. Hän torjui ottelussa 26 kertaa. Se oli myös Kolppasen uran ensimmäinen nollapeli. Syyskuun jälkeen Ilveksellä oli jo 15 pistettä, mikä oli yli puolet paremmin kuin edellisellä kaudella.


text: 14. lokakuuta ilmoitettiin, että Ilveksen myyntiä koskeva esisopimus on purettu. Purku tapahtui Ilveksen hallituksen otettua yhteyden Ilvestä myymässä olleeseen Vincent Manngardiin. Ilves perusti tapahtuman jälkeen strategiaryhmän, johon kuuluu seuran muun muassa seuran entiset pelaajat Jyrki Lumme, Vesa Toskala ja Lasse Oksanen. Seuraavana päivänä Sjöblom tapasi Ilveksen hallituksen jäsenen Mika Ollilan ja keskusteli hänen kanssaan tapahtumasta. 15. lokakuuta pelatussa ottelussa Ilveksen kannattajat osoittivat tukensa Sjöblomille äänekkäällä kannatuksella. Fanit ilmaisivat mieltään myös Ilves-JYP -pelissä katsomoon levitetyllä lakanalla, jossa luki teksti "Totuus julki ja erotkaa". Samalla tekstillä varustettu lakana, joka oli viety Ilveksen toimiston parkkipaikalle ja sen eteen oli asetettu hautakynttilöitä. 2. marraskuuta ennen Ilves-Jokerit -ottelua 50 Ilves-fanin joukko matkasi kävellen kahden kilometrin matkan Kalevasta Hakametsään laulaen ja huutaen samalla.


text: Lokakuun lopulla Ilves nimitti jo kaksi kertaa valmentajana joukkueesta potkut saaneen Juha Pajuojan urheilutoimenjohtajaksi. 12. marraskuuta ilmoitettiin, että Ryan Flynn ei jatka Ilveksessä. Hän ehti pelata joukkueessa 13 ottelua ja syötti niissä yhden maalin.


text: 20. marraskuuta julkaistun uutisen mukaan Ilves-Hockeyn edellisen tilikauden tappio oli 271 393 euroa, joka on 179 345 edellistä kautta pienempi. Seuraavana päivänä Ilveksen pääyhteistyökumppaniksi nimettiin Emso-Rakennus OY. Joulukuussa Ilves valitsi tammikuun tasauskierrokselle vastustajakseen HPK:n. Ilves vuokrasi seuraavana päivänä loukkaantuneelle Juha Järvenpäälle Jokereista tuuraajaksi Joonas Korpisalon. Ilves vuokrasi myöhemmin vuorostaan Jokereille puolustaja Niko Peltolan. Myöhemmin Peltolan ilmoitettiin siirtyvän kokonaan Jokereihin sekä Korpisalon jatkavan loppukauden Ilveksessä ja Aleksi Mustosen siirtyvän Ilvekseen.


text: Tammikuussa Ilves purki sopimuksen pitkään pelaamatta olleen Daniel Corson kanssa tammikuussa. Corso pelasi Ilveksessä viimeisen kerran marraskuussa. Nuorten maailmanmestaruuden voittanut Aleksi Mustonen siirtyi Ilvekseen 12. tammikuuta.


text: 27. tammikuuta 2014 puolustajat Tommi Kivistö ja Konsta Mäkinen tekivät jatkosopimukset Ilveksen kanssa. Mäkisen sopimus oli kaksivuotinen ja Kivistön vuoden mittainen. Seuraavana päivänä ilmoitettiin amerikkalaisen hyökkääjän Niko Dimitrakosin siirtyvän Ilvekseen koeajalle. Dimitrakos on pelannut 158 NHL-ottelua.


text: Helmikuussa Jussi Pesonen pelasi lainalla muutaman ottelun KalPassa. Ilveksen sairastuvalla oli helmikuussa myös tungosta, kun loukkaantuneiden joukossa olivat muun muassa joukkueen sillä hetkellä eniten maaleja tehnyt Sami Sandell sekä koko liigan pistepörssiä johtanut Michael Keränen. Myöhemmin helmikuussa Pelicansin Miikka Männikkö liittyi seuraan loppukauden ajaksi. Myös Dimitrakosin kanssa tehtiin koeajan jälkeen loppukauden mittainen sopimus. Helmikuun puolivälissä Ilves lainasi maalivahti Juha Järvenpään loppukaudeksi Mestis-seura KooKoohon.


text: Kauden lopuksi Ilves jäi pudotuspelejen ulkopuolelle oltuaan kauden 60 ottelussa 59 pelin ajan pudotuspeliviivan yläpuolella. Ilves sai runkosarjasta 84 pistettä, mikä on suurin pistemäärä, jolla SM-liigassa on jääty ulos pudotuspeleistä. Michael Keränen oli kauden päätteeksi pistepörssissä jaetulla kärkipaikalla Lukon Ville Vahalahden kanssa, mutta tämä oli tehnyt enemmän maaleja ja nimitettiin sen vuoksi voittajaksi. Keränen kuitenkin valittiin runkosarjan arvokkaimmaksi pelaajaksi ja hänelle annettiin myös Kultainen kypärä. Ilveksen pelaajista Ville Kolppanen, Tommi Kivistö ja Michael Keränen valittiin pelaamaan Leijonien ensimmäisessä MM-leiriryhmässä. Ulkomaalaisista maajoukkueessa pelasi Roberts Jekimovs Latvian paidassa.


title: Baijerin kuningaskunta

text: Baijerin kuningaskunta () oli vuosina 1806–1918 kuningaskunta nykyisen Saksan alueella. Sen pääkaupunki oli München. Kuningaskunta yhdistyi Saksan keisarikuntaan vuonna 1871, mutta säilyi nimellisenä monarkiana keisarikunnan kukistumiseen asti.


title: Baijerin kuningaskunta

text: Baijerin vaaliruhtinaskunnasta tuli kuningaskunta, kun Pyhä saksalais-roomalainen keisarikunta lakkautettiin Napoleonin sotien yhteydessä. Napoleonin ja Frans II:n edustajien tapaninpäivänä 1805 solmiman Pressburgin rauhan ehtoihin kuului, että eräät Napoleonin kanssa liittoutuneet Saksan ruhtinaskunnat korotettaisiin kuningaskunniksi. Baijerin vaaliruhtinas omaksui kuninkuuden ja hallitsijanimen Maksimilian I virallisesti 1. tammikuuta 1806. Baijeri oli yksi Napoleonia tukeneen Reinin liiton (1806–1813) perustajajäsenistä.


title: Triggerfinger (kappale)

text: Triggerfinger on norjalaisyhtye Donkeyboyn kappale, jolla duetoi kanadalainen artisti Kiesza. Sen julkaisi singlenä Warner Music Norway 23. elokuuta 2013. Kappaleelle on tehty myös singlen julkaisupäivänä julkaistu musiikkivideo, joka kuvattiin Lontoossa.


title: Triggerfinger (kappale)

text: Digital Download


title: Württembergin kuningaskunta

text: Württembergin kuningaskunta () oli kuningaskunta nykyisen Saksan alueella vuosina 1806–1918. Sen pääkaupunki oli Stuttgart. Kuningaskunta liittyi Saksan keisarikuntaan vuonna 1871. Württembergistä tuli herttuakunta vuonna 1495, kuningaskunta vuonna 1806 ja osa Saksan tasavaltaa vuonna 1919. Vuonna 1952 Saksan liittotasavaltaa muodostettaessa Württemberg ja Baden yhdistettiin Baden-Württembergin osavaltioksi, jonka pääkaupunki on Stuttgart.


title: Sokkokalat

text: Sokkokalat (Amblyopsidae) on lohiahvenkaloihin kuuluva heimo. Heimon lajit elävät makeissa vesissä Yhdysvaltojen itä- ja eteläosissa.


title: Sokkokalat

text: Sokkokalojen heimoon kuuluu 5 sukua ja 6 lajia. Heimon kalat ovat pienikokoisia ja suurin laji sokkokala ("Amblyopsis spelaea") voi saavuttaa korkeintaan 9 cm:n pituuden. Tyypillisiä piirteitä ovat pienet ja alkeelliset silmät. Kaikki heimon lajit ovat lähdekalaa ("Forbesichthys agassizi") ja suokalaa ("Chologaster cornuta") lukuun ottamatta sokeita. Evät ovat muodoltaan pyöreähköt ja selkäevissä on muutamia piikkejä. Sokkokalalajien yläleuka työntyy alaleukaa pidemmälle. Sokkokaloilla ei ole kylkiviivaa eikä useista muista lohiahvenkalojen lehkon heimoista poiketen rasvaevää. Väriltään sokkokalalajit ovat tyypillisesti vaaleita.


title: Sokkokalat

text: Suurin osa sokkokalojen heimon lajeista elää maanalaisissa luolissa. Rusosokkokala ("Amblyopsis rosae") elää Arkansasin, Kansasin, Missourin ja Oklahoman osavaltioiden alueella, sokkokalaa tavataan Indianan ja Kentuckyn osavaltioista, luolakala ("Typlichthys subterraneus") elää Missourista Tennesseehen ulottuvalta vyöhykkeltä ja valkoluolakala ("Speoplatyrhinus poulsoni") ainoastaan yhdessä luolassa Alabamassa. Useat luolissa elävistä sokkokalalajeista ovat uhanalaisia. Suokala elää makeavetisillä soilla Yhdysvaltain koillisosissa ja lähdekala kirkkaissa lähteissä Yhdysvaltain keskiosissa. Sokkokalojen ravintoa ovat pääasiallisesti selkärangattomat eläimet.


title: Little, Little Love

text: Little, Little Love on saksalaisyhtye beFourin kolmas ja viimeinen single heidän All 4 One-debyyttialbumilta, joka julkaistiin 14. syyskuuta 2007. Kappale on päässyt listoille yhteensä neljässä eri valtiossa.


title: Little, Little Love

text: Maxi CD SingleDigital Download


title: Franziska Hildebrand

text: Franziska Hildebrand (s. 24. maaliskuuta 1987) on saksalainen ampumahiihtäjä.


title: Franziska Hildebrand

text: Hildebrand voitti viestin nuorten maailmanmestaruuden 2007 ja 2008. EM-kilpailujen naisten sarjassa hän sai kultaa viestissä 2010 sekä pronssia normaalimatkalla 2010 ja viestissä 2011. Kontiolahden MM-kilpailuissa 2015 hän hiihti avausosuuden Saksan kultaa voittaneessa naisten viestijoukkueessa. Henkilökohtaisilla matkoilla hän oli takaa-ajossa ja yhteislähdössä kuudes sekä pikakilpailussa ja normaalimatkalla kymmenes. Oslon MM-kilpailuissa 2016 hän sai sekaviestissä hopeaa, naisten viestissä pronssia sekä oli takaa-ajossa neljäs, normaalimatkalla kuudes ja pikakilpailussa kymmenes. Hochfilzenin MM-kilpailuissa 2017 hän hiihti kolmannen osuuden kultaa voittaneessa Saksan naisten viestijoukkueessa. Pyeongchangin olympialaisissa 2018 hän sijoittui normaalimatkalla yhdeksänneksi sekä pikakilpailussa ja takaa-ajossa 12:nneksi.


title: Franziska Hildebrand

text: Hildebrand sijoittui normaalimatkan maailmancupin pisteissä viidenneksi kaudella 2013–2014. Hän saavutti ensimmäisen maailmancupin palkintosijansa oltuaan toinen Nové Měston pikakilpailussa kaudella 2014–2015. Maailmancupin kokonaiskilpailussa hän sijoittui viidenneksi ja normaalimatkan cupissa neljänneksi. Kaudella 2015–2016 hän sijoittui Östersundin takaa-ajokilpailussa kolmanneksi ja saavutti ensimmäisen maailmancup-voittonsa Hochfilzenin pikakilpailussa. Pokljukan pikakilpalussa hän oli kolmas. Ruhpoldingissa hän voitti pikakilpailun ja oli jälkimmäisessä yhteislähtökilpailussa toinen. Maailmancupin kokonaiskilpailussa hän sijoittui viidenneksi, normaalimatkan cupissa neljänneksi ja yhteislähtöcupissa viidenneksi. Kaudella 2016–2017 hän oli kokonaiskilpailussa yhdeksäs. Kaudella 2017–2018 hän sijoittui Kontiolahdella toiseksi pikakilpailussa. Maailmancupin kokonaispisteissä hän oli yhdeksäs.


title: Korvaton Hōichi

text: Korvaton Hōichi () on japanilainen kansantaru sokeasta biwan soittajasta "Hōichi"sta. Tarina on tunnettu Lafcadio Hearnin kirjallisesta kokoelmasta . Se on myös filmatisoitu osana Masaki Kobayashin ohjaamaa palkittua episodielokuvaa Kwaidan – kauhun kasvot.


title: Korvaton Hōichi

text: Korvaton Hōichi tarinassa biwansoittaja toimiin shamaanin kaltaisena välittäjänä tuonpuoleisen välillä. Lisäksi siinä sivutaan japanin kansallisuskonnon shinton ja buddhalaisuuden suhteita Japanissa.  Hashi nro 10, 1988 Timonen Eija Sokea soittaja haamujen hovissa s.20-28


title: Korvaton Hōichi

text: Jukka Kuoppamäki on säveltänyt aiheesta kappaleen ”Laulu joka sai aaveet kyyneliin” vuonna 1974 julkaistulle albumille "Väinämöinen".


title: Davaon alue

text: Davaon alue (fil. "Kadabawan") on Filippiinien hallintoalue, joka sijaitsee Mindanaon saaren eteläosassa Davaonlahden ympärillä. Alueen hallinnollinen keskus on lahden pohjukassa sijaitseva Davao.


title: Davaon alue

text: Davaon alueella on neljä provinssia: Compostela Valley, Davao del Norte, Davao del Sur ja Davao Oriental. Davaon kaupunki ei kuulu mihinkää provinssiin. Koko hallintoalueen asukasluku on 4 468 563 (vuonna 2010) ja sen kokonaispinta-ala on 20 244 neliökilometriä.


title: Ilocosin alue

text: Ilocosin alue (fil. "Kaikolusan") on yksi Filippiinien hallintoalueista. Se sijaitsee maan luoteiskulmassa Luzonin saarella. Suurin osa alueen asukkaista on ilokon puhujia. Ilocosin alue jakautuu edelleen neljään provinssiin, jotka ovat Ilocos Norte, Ilocos Sur, La Union ja Pangasinan. Ilocosin asukasluku on 4 748 372 (vuonna 2010) ja sen kokonaispinta-ala on 13 055 neliökilometriä.


title: The Cabin in the Woods

text: The Cabin in the Woods on vuonna 2012 ensi-iltansa saanut yhdysvaltalainen satiirinen kauhuelokuva, jonka on ohjannut Drew Goddard. Sen on käsikirjoittanut Goddard yhdessä tuottaja Joss Whedonin kanssa. Elokuvan pääosissa esiintyvät Kristen Connolly, Chris Hemsworth, Anna Hutchison, Fran Kranz, Jesse Williams, Richard Jenkins ja Bradley Whitford.


title: The Cabin in the Woods

text: Maanalaisessa Laitoksessa, kaksi keski-ikäistä teknikkoa, Sitterson ja Hadley, keskustelevat suunnitelmasta salaperäisen rituaalin varalle. Samankaltainen operaatio Tukholmassa on juuri epäonnistunut.


title: The Cabin in the Woods

text: College-opiskelijat Dana, Holden, Marty, Curt ja Jules lähtevät viettämään viikonloppuaan syrjäiselle mökille. Sitterson ja Hadley manipuloivat heitä Laitoksesta käsin päihdyttämällä teinit psykotrooppisilla huumeilla, jotka haittaavat järkiperäistä ajattelua ja kasvattavat libidoa. He lyövät vetoa Laitoksen muiden osastojen kanssa siitä, että minkälainen hirviö hyökkää teinien kimppuun, ja keskustelevat muiden valtioiden epäonnistuneista rituaaleista.


title: The Cabin in the Woods

text: Joukko löytää mökin kellarista eriskummallisia esineitä, mukaan lukien sadistisen perheensä hyväksikäyttämäksi joutuneen Patience Bucknerin päiväkirjan. Dana lausuu päiväkirjasta lukemansa latinankielisen loitsun ääneen, ja herättää tahattomasti Bucknerin zombiperheen eloon. Hadley saa Julesin ja Curtin harrastamaan seksiä vapauttamalla ilmaan feromoneja. Buckernit hyökkäävät ja mestaavat Julesin, mutta Curt pakenee ja hälyttää muut. Marihuanaa poltteleva Marty löytää kätkettyjä valvontalaitteita ennen kuin yksi Bucknereista raahaa hänet ilmeiseen kuolemaansa. Myöhemmin Laitoksen väki saa kuulla myös Japanin rituaalin menneen pieleen, mikä vahvistaa sen että Yhdysvaltain rituaali on ihmiskunnan viimeinen toivo.


title: The Cabin in the Woods

text: Curt, Dana ja Holden yrittävät paeta heidän matkailuautollaan, mutta Sitterson saa tunnelin romahtamaan estäen heidän pakonsa. Curt hyppää rotkon yli moottoripyörällä, mutta törmää kesken hypyn näkymättömään voimakenttään. Dana ja Holden lähtevät matkailuautolla takaisin, kunnes sinne piiloutunut Buckner puukottaa Holdenia, joka ajaa matkailuauton järveen. Dana ui rantaan, mutta joutuu Bucknerin piirittämäksi. Kun Buckner hyökkää Danan kimppuun, Laitoksen henkilökunta juhlii Danan tulevaa kuolemaa ja rituaalin onnistumista.


title: The Cabin in the Woods

text: Juhlat keskeytyvät, kun henkilökunta saa puhelun ”yläkerrasta”, jossa kerrotaan Martyn selvinneen. Marty pelastaa Danan ja vie hänet salaiseen hissiin. He matkaavat hissillä Laitokseen, missä joukko hirviöitä on vangittuina. Dana huomaa yhteyden hirviöiden ja mökin kellarin esineiden välillä, ja tajuaa esineiden päättävän mikä hirviö pääsee valloilleen. Kun Dana ja Marty joutuvat Laitoksen turvamiesten saartamiksi, he vapauttavat hirviöt, jotka teurastavat henkilökunnan.


title: The Cabin in the Woods

text: Dana ja Marty pakenevat pidemmälle ja löytävät temppelin, missä he kohtaavat projektin ohjaajan (). Ohjaaja selittää, että maailmanlaajuisia rituaaleja pidetään vuosittain, joiden tarkoitus on lepytellä muuan Muinaisia, pahoja olentoja, jotka elävät maan alla. Muinaiset pidetään ainaisessa horroksessa vuosittaisen uhrauksen avulla, missä uhrataan viisi nuorta, jotka ovat tiettyjen arkkityyppien ruumiillistumia: huora (Jules), atleetti (Curt), oppinut (Holden), narri (Marty) ja neitsyt (Dana). Heidän kuolemansa järjestyksellä ei ole väliä, kunhan huora kuolee ensin ja neitsyt joko selviää tai kuolee viimeisenä. Ohjaaja kehottaa Danaa ampumaan Martyn, mikä päättäisi rituaalin ja pelastaisi ihmiskunnan. Pattitilanne keskeytyy, kun ihmissusi hyökkää Danan kimppuun. Patience Buckner saapuu ja surmaa ohjaajan. Päätellen, ettei ihmiskunta ole pelastamisen arvoinen viattomien ihmishenkien kustannuksella, Dana ja Marty jakavat jointin, samalla kun Muinaisen valtava käsi nousee temppelin pohjakerroksen läpi tuhoten sekä mökin että Laitoksen.


title: The Cabin in the Woods

text: "The Cabin in the Woods" sai yleisesti myönteisiä arvosteluja kriitikoilta. Rotten Tomatoes -sivuston mukaan 92% kriitikoista antoi elokuvalle myönteisen arvostelun keskimääräisellä arvosanalla 7,8. Tulos perustui 253 arvosteluun. Kriitikoiden laajalti yhteiseksi näkemykseksi sivusto on koonnut seuraavaa: ”"The Cabin in the Woods" on hämmästyttävä meta-saavutus, joka pystyy olemaan sekä hauska, outo että pelottava -- usein samanaikaisesti.” Metacritic keräsi elokuvalle 72/100 pistettä perustuen 40 arvosteluun, viitaten ”yleisesti myönteisiin arvosteluihin”.


title: Datakeskus

text: Datakeskus eli palvelinkeskus (myös tietokonesali tai konesali) on huone tai rakennus, jossa on useita tietokoneita ja niiden oheisjärjestelmiä, jotka tallentavat ja käsittelevät suuria määriä dataa. Niissä voi olla suurimmillaan useita satoja tuhansia yksittäisiä palvelimia ja sähkönkulutus voi olla useiden megawattien luokkaa. Vuonna 2008 palvelinkeskusten sähkön kokonaiskulutuksen arvioitiin olevan 120 TWh luokkaa. Tällöin niiden käyttämän sähköntuotannon päästöt ovat jo monien teollisuudenalojen, kuten terästeollisuuden, kanssa samaa luokkaa. Vuonna 2008 palvelinkeskusten kuluttaman energian tuotannon päästöjen arvoidaan olevan hieman alle lentoliikenteen päästöjen.


title: Datakeskus

text: Suomessa suuria datakeskuksia ovat muun muassa Googlen keskus Haminassa, Yandexin Mäntsälään perustama keskus, sekä saksalaisen Hetznerin keskus Tuusulassa. Myös Microsoft perusti datakeskuksen Uudellemaalle.


title: Gilgameš (kuningas)

text: Gilgameš tai Gilgamesh (sumeriksi "Bilgames") on tunnetuin muinaisen Mesopotamian sankareista ja Gilgameš-eepoksen päähenkilö. Hän oli sumerilainen kuningas, joka hallitsi Urukin kaupungissa vuoden 2700 eaa. tienoilla. Kaiken kaikkiaan hänestä kerrotaan viidessä muinaisessa sumerilaisessa kertomuksessa. Vanhassa sumerilaisessa kuninkaiden luettelossa kerrotaan, että Gilgamešin äiti oli jumalatar Ninsun, ja eepoksessa hänen isäkseen mainitaan kuningas Lugalbanda. Hän oli siten osaksi jumala ja osaksi ihminen.


title: Gilgameš (kuningas)

text: Vaikka Gilgameš on luultavasti ollut todellinen historiallinen henkilö ja Urukin hallitsija, eepoksissa ja runoelmissa kerrotut sankarityöt ja retket ovat pelkkiä myyttisiä taruja, joista ei ole historiallisia todisteita.


title: Tilavuusintegraali

text: Tilavuusintegraali on yleistys pintaintegraalista.


title: Tilavuusintegraali

text: Tilavuusintegraali on kolmoisintegraali jatkuvasta vakiofunktiosta 1, joka määrää joukon D tilavuuden. Joukon D tilavuus on siis


Tilavuusintegraali


title: Tilavuusintegraali

text: Jatkuvan funktion formula_2 integraali joukon formula_3 yli on kolmoisintegraali


title: Tilavuusintegraali

text: Tilavuusintegraali pallokoordinaatistossa on muotoa (kts. kohta "Muuttujanvaihto")


title: Tilavuusintegraali

text: ja sylinterikoordinaatistossa (kts. kohta "Muuttujanvaihto")


title: Tilavuusintegraali

text:
formula_6
Olkoon formula_7 kompakti, reuna formula_8 nollajoukko ja formula_9 jatkuva. Tällöin integraali formula_10 on olemassa.
Joukon formula_7 tilavuus määritellään kaavalla formula_12, jos integraali on olemassa.


title: Tilavuusintegraali

text: Olkoot formula_13 avoimia, formula_14 ja formula_15 kompakteja, formula_16 ja formula_17 nollajoukkoja sekä formula_18 bijektiivinen formula_19-kuvaus, formula_20. Jos formula_21 on jatkuva, niin


title: Tilavuusintegraali

text: missä formula_23 on kuvauksen formula_18 jacobiaani eli Jacobin determinantti


title: Tilavuusintegraali

text:
ja formula_26 ovat formula_18:n koordinaattifunktiot.
Kuvaukselle formula_28, formula_29, missä


title: Tilavuusintegraali

text: saadaan Jacobin determinantiksi formula_31, kun sijoitetaan pallokoordinaattien osittaisderivaatat Jacobin determinantin kaavaan.


title: Tilavuusintegraali

text: Sylinterikoordinaatistossa vastaavanlaisella periaatteella saadaan koordinaateista


title: Tilavuusintegraali

text: Jacobin determinantiksi formula_33.


title: Tilavuusintegraali

text:
Lasketaan formula_34:n R-säteisen pallon tilavuus integraalilla
formula_35 pallokoordinaatteihin sijoituksella:


title: Tilavuusintegraali

text: Pintaintegraali


title: Esa Holopainen

text: Esa Holopainen tarkoittaa seuraavia henkilöitä:


title: Pihlajalinna

text: Pihlajalinna on vuonna 2001 perustettu suomalainen yksityisiä sosiaali- ja terveydenhuoltopalveluita tuottava yritys. Yhtiö tuottaa yleis- ja erikoislääkäripalveluita sekä hammaslääkäripalveluita ja työterveyshuoltoa ja vastaanottokeskustoimintaa.


title: Pihlajalinna

text: Yhtiön Dextra-brändin alla ovat sen yksityisissä lääkärikeskuksissa ja sairaaloissa tuotetut terveydenhuoltopalvelut ja Pihlajalinna-brändin alla julkisyhteisöjen sosiaali- ja terveydenhuollon palvelut.


title: Pihlajalinna

text: Yrityksen toimitusjohtaja on Joni Aaltonen. joka aloitti toimitusjohtajana 11.12.2017


title: Pihlajalinna

text: Helmikuussa 2018 Pihlajalinna ilmoitti ostavansa enemmistön Forever-liikuntakeskusketjusta.


title: Pihlajalinna

text: Maaliskuussa 2018 Pihlajalinna ilmoitti ostavansa Doctagonin.


title: Pihlajalinna

text: Pihlajalinna on perustettu Pirkanmaalla Parkanossa vuonna 2001. Alussa Pihlajalinnan toiminta keskittyi työvoiman vuokraukseen ja laajeni vähitellen vuoteen 2005 mennessä erikoissairaanhoitoon ja ulkoistuspalveluihin. Yritys perusti myös Pirkanmaan alueelle omia lääkärikeskuksia. Vuoteen 2007 mennessä Pihlajalinnan palveluvalikoima laajeni työterveyshuoltoliiketoimintaan ja hoivapalveluihin. Vuonna 2010 Pihlajalinna voitti ensimmäisen suuren ulkoistussopimuksen kun Jämsän kaupunki ulkoisti Jokilaakson sairaalan toiminnan kaupungin ja Pihlajalinnan yhteisyritykselle. Vuoden 2010 loppuun mennessä Pihlajalinnan liikevaihto oli 31 miljoonaa euroa.


title: Pihlajalinna

text: Yksityisen terveydenhuollon palvelutarjonta kasvoi joulukuussa 2012 kun Pihlajalinna osti Dextran, ja Pihlajalinnan yksityiset lääkäriasemat ja hieman myöhemmin myös työterveysliiketoiminta siirtyivät Dextra-brändin alle. Vuoden 2013 alussa Mänttä-Vilppulan kaupunki ulkoisti kaupungin sote-palvelut Pihlajalinnan ja kaupungin yhteiselle yritykselle ja UPM ulkoisti työterveyshuoltonsa Dextra Työterveydelle 2014. Vuoden 2014 loppuun mennessä liikevaihto oli kasvanut 148,9 miljoonaan euroon. Vuoden 2015 alussa sekä Jämsä että Kuusiokunnat ja Soini päättivät ulkoistaa sote-palvelut Pihlajalinnan kanssa perustettavalle yhteisyritykselle. Jämsän sote-palvelut siirtyvät yritykselle syyskuussa 2015, Kuusiokuntien siirtyvät tammikuussa 2016 ja Soinin tammikuussa 2017. THL:n ja VTT:n vuosina 2011–2012 tekemien selvityksien mukaan Pihlajalinnan toteuttamat kuntien terveydenhoidon ratkaisut ovat olleet tehostamisvaikutuksiltaan varsin hyviä.


title: Pihlajalinna

text: Pihlajalinnan liikevaihto kasvoi 121 prosenttia vuodesta 2012 vuoteen 2013, mikä teki siitä Supercellin jälkeen toiseksi nopeimman kasvajan Suomen 500 suurimmasta yrityksestä. Vuonna 2013 Pihlajalinnan liikevaihto oli noin 104 miljoonaa euroa ja henkilöstömäärä noin 1 200. Vuonna 2015 konserni työllistää noin 2000 ihmistä. Pihlajalinna listautui Helsingin pörssiin kesäkuussa 2015.


title: Pihlajalinna

text: Pihlajalinnan toimitusjohtaja Mikko Wirén valittiin Suomen Terveydenhuollon vuoden vaikuttajaksi 2013. Vuonna 2014 Wiren voitti EY:n Entrepreneur of the Year 2014 Suomen osakilpailun ja valittiin vuoden kasvuyrittäjäksi. Kesäkuussa 2015 hän edusti Suomea EY:n kansainvälisessä Enterpreneur of the Year -kasvuyrittäjäkilpailussa Monakossa.


title: Pihlajalinna

text: Wirén valittiin Vuoden liikemieheksi vuonna 2015.


title: Pihlajalinna

text: Attendo-ryhmittymä on vienyt markkinaoikeuteen Pihlajalinnan ja Mäntän kaupungin välisen sosiaali- ja terveyspalvelujen hankintasopimuksen. Kihniön Pihlajalinnan vastaanottokeskuksen kilpailutuksesta valitettiin hallinto-oikeuteenja myöskään turvapaikanhakijat eivät olleet tyytyväisiä ruokaan Kihniössä.


title: Pihlajalinna

text: Pihlajalinnan hoivakodissa Ikilinnassa Tampereella työntekijät valittivat liian pienestä henkilöstömäärästä ja työehtosopimusrikkomuksista SuPeriin. Sen jälkeen he saivat potkut. Pihlajalinnan mukaan potkujen syy oli laiminlyönnit ja vanhusten liikkumisen rajoittaminen.


Pihlajalinna


title: Changtang

text: Changtang ("Chang Tang", "Changthang", "Pohjoinen tasanko", "Pohjois-Tiibetin tasanko", Tiibetin pinyiniksi Qangtang) on Tiibetissä oleva laaja ylätasanko. Alue sijaitsee Keski-Tiibetistä, U-Tsangista pohjoiseen. Siellä on suuri Changtangin luonnonsuojelualue. Alue on kitukasvuista. Kesät ovat alueella lämpimiä ja lyhyitä, mutta talvet kylmiä ja pitkiä. Changtangista pohjoiseen on Arjin Shanin luonnonsuojelualue. Alueella elää "changpa"-paimentolaisia. Changtangissa elää monia harvinaisia villieläimiä, muun muassa villijakkeja, chiruja ja kiangeja. Alueen asutus on pääosin sen eteläosissa. Ilmastonmuutos, ylilaidunnus, salametsästys ja muu ihmiset toiminta uhkaavat alueella eläviä villieläimiä.


title: Changtang

text: Changtang sijaitsee Transhimalaja- ja Kunlun-vuoristojen välissä ja alueella on jopa 6 640 m:n korkeuteen ulottuvia vuoria.


title: Changtang

text: Changtangin alueen leveys on enimmillään noin tuhat kilometriä ja sen pituus idästä länteen on noin 1500 kilometriä. Changtang kattaa noin 69 prosenttia Tiibetin ylätasangosta. Siellä on laajoja, loivia laaksoja, joissa on järviä. Seudulla on korkeita mäkiä ja vuoria.


title: Changtang

text:
Alue on 4000–7000 m:n korkeudessa, pääosin 4500–5500 m:n. Etelässä järvet ovat 4300–5000 m:n korkeudessa, pohjoisessa 4800–5000 m:n korkeudessa.
Changtang on vuorten saartama, eikä sieltä vie ulos jokia.


title: Changtang

text: Järviä ovat muun muassa Aru-tso, ja Menar-tso lännessä ja Gomo-tso keskiosassa.


title: Changtang

text: Pakistanin Ladakhin erästä aluetta sanotaan myös Changtangiksi, ja sen tunnetuin järvi on Tsomoriri.


title: Changtang

text: Vaikka Changtang sijaitseekin maantieteellisesti melko etelässä, sen ilmasto on kylmä, tuulinen ja kuiva, koska se sijaitsee niin korkealla ylätasangolla. Kesä on lyhyt ja lämmin, mutta talvi on pitkä ja ankaran kylmä. Päivittäiset lämpötilan vaihtelut ovat suuria ja Auringon ultraviolettisäteily on voimakasta päivällä.


title: Changtang

text: Ilma on ohutta ja vaikeahkoa hengittää. Vuoden keskilämpötila on -5 °C. Talvella lämpötila voi olla jopa -40 °C, ja viima tekee pakkasesta erittäin purevaa. Vuorokautinen lämpötilan vaihtelu saattaa olla 60 °C, ja kesällä on monesti äkillisiä säänmuutoksia. Länsi-Changtangissa Palassa kesällä saattaa päivällä olla jopa 38 °C helle, ja yöllä lämpötila on 0 °C. Talvella iltapäivällä saattaa olla 4,5 °C ja yöllä -35 °C. Päivän korkeimman ja matalimman lämpötilan keskiarvo pysyy nollan alapuolella 200 päivää vuodessa.


title: Changtang

text: Vuotuisesta sateesta tulee 90 prosenttia monsuunin tuoman sadekauden aikana kesä-syyskuussa. Ukkosia saattaa olla joka vuodenaikana.


title: Changtang

text: Sademäärä on noin 50–400 mm.


title: Changtang

text: Jatkuva ikirouta alkaa 4100 m:n korkeudessa, jossa vuoden keskilämpötila on –3 C. 5000 m:n korkeudessa ikirouta sulaa kesällä vain 60 cm. Ikiroudan sulaessa ympäristö muuttuu mutaiseksi.


title: Changtang

text: Sademäärä ja lämpötila vähenevät pohjoista ja länttä kohden, koska tasanko on kallellaan. Etelässä ja idässä sijaitsevat alueet ovat alavampia ja niiden ilmasto on leudompi.


title: Changtang

text: Maannos joko puuttuu tai on ohutta turvetta.


title: Changtang

text: Vuoristoaro on pääosin 4600–5200 m:n korkeudessa. Sen kasvukausi alkaa touko-kesäkuun vaihteen tienoilla, ja ulottuu syyskuuhun.


title: Changtang

text:
Changtangin kasvillisuus on lähinnä vuoristoniittyä, vuoristoaroa ja aavikkoaroa, mätästävää vuoristotundraa ja kasvitonta aluetta. Aroa on eniten ja niittyä pieni määrä suotuisilla paikoilla.
Vuoristoaro on joko Carex-aroa tai Stipa-aroa. Aroalueen yleisin kasvi on "Stipa purpurea". Tämä korvautuu korkeammalla saralla "Carex moorcroftii".


title: Changtang

text: Alppiniityt kasvavat alueilla, joilla sademäärä ylittää 350–400 mm. Näillä alueilla kasvaa "Kobresia"-sarakekasveja. Chang tangin Kobresia-niittyjä tavataan tyypillisesti jokivarsilta, tihkupinnoilta ja suoalueilta. Näillä on alueen tihein eläimistö. Alueen vuoristoaron kasvipeite on alle 30 %, tyypillisesti 10–15 % ja koostuu mm Stipa-hyöheheinästä. Stipa-vuoristoaron alueella sademäärä on 100–350 mm. Noin 34 leveyasteesta pohjoiseen on hyvin kitukasvuista aavikkoaroa, jolla alueella sademäärä on noin 50–100 mm. Eläinten syömää erittäin proteiinipitoista ruohoa kutsutaan nimellä "naza".


title: Changtang

text: Changtangin alueella elää muutamia uhanalaisia lajeja, tiibetingaselli, kiangi, villijakki, susi, lumileopardi, tiibetinantilooppi (chiru)


title: Changtang

text:
Changtangissa elää yhä joitain harvinaisia villejä eläimiä, jotka ovat kaikki uhanalaisia mm salametsästyksen takia. Villijakki ("Bos grunniens"), kiangi ("Equus kiang"), bharaali ("Pseudois nayaur"), argali ("Ovis ammon"), mongoliangaselli ("Procapra gutturosa"), chiru ("Pantholops hodgsonii"). Chirun eli tiibetinantiloopin villa on koostumukseltaan erittäin hienoa, ja sitä salakuljetetaan varsinkin Kashmiriin.
Lumileopardi (Panthera uncia/Uncia uncia), susi (Canis lupus), ilves (Lynx lynx) Tiibetinsinikarhu (Ursus arctos pruinosus). Paljon on pika:a (Ochotona spp.).


title: Changtang

text: Changtangin asukkaat elävät pääosin kiertelevällä paimentolaisuudella. Lammasta ja vuohta paimennetaan enemmän kuivemmassa lännessä, jakkia kosteammassa idässä.


title: Changtang

text: Eriasteisesti ihmisen asumia paikkoja ovat mm. Gomo, Manni, Sali, Xijiakongkong.


title: Robin Hood (sarjakuvalehti)

text: Robin Hood oli Suomessa vuosina 1957–1971 ilmestynyt sarjakuvalehti, jonka julkaisijana oli Kirja-Mono. Sarjakuvassa seikkaili brittiläisen tarinaperinteen ja popupulaarikulttuurin tunnettu hahmo Robin Hood, lainsuojaton rosvopäällikkö ja saksi, joka taisteli Britannian vuonna 1066 vallanneita ja saksit valtaansa alistaneita normanneja vastaan. Aikanaan lehti oli yksi suosituimmista sarjakuvalehdistä Suomessa. Tarinat olivat peräisin vuosina 1951–1963 ilmestyneestä brittiläisestä Thriller Picture Library -sarjakuvalehdestä, josta oli lähtöisin myös osa Korkeajännitys-sarjassa julkaistuista sarjakuvista. Näiden loputtua käytettiin 1960-luvulla myös heikompitasoisia ranskalaisia tarinoita.


title: Robin Hood (sarjakuvalehti)

text: Vuonna 2011 ilmestyi valikoima Thriller Picture Libraryn Robin Hood -sarjakuvia vuosilta 1954–1957 uudelleen suomeksi Mauri "Moog" Konttisen suomentamina. Valikoiman tarinoiden piirtäjinä ovat Reg Bunn ja Patrick Nicolle.


title: Oulun Kärppien SM-liigakausi 2013–2014

text: Oulun Kärppien SM-liigakausi 2013–2014 oli Oulun Kärppien 29. kausi jääkiekon SM-liigassa. Kärppien runkosarja alkoi 13. syyskuuta vierasottelulla JYPiä vastaan ja päättyi 13. maaliskuuta vierasotteluun Helsingin Jokereita vastaan. Kärppien edellinen kausi päättyi pudotuspelien ensimmäisen kierroksen tappioon Rauman Lukkoa vastaan otteluvoitoin 1–2.


title: Oulun Kärppien SM-liigakausi 2013–2014

text: Kärppien kausi päättyi lopulta joukkueen historian kuudenteen jääkiekon Suomen mestaruuteen. Kärpät voitti loppuottelusarjassa Tapparan voiton 4–3. Kärpät teki runkosarjassa myös liigan uuden piste-ennätyksen sekä perättäisten voittojen ennätyksen.


title: Oulun Kärppien SM-liigakausi 2013–2014

text: Kärppien pelaajat menestyivät myös maajoukkueessa. Lasse Kukkonen ja Juhamatti Aaltonen voittivat olympiapronssia ja Atte Ohtamaa voitti MM-hopeaa. Kärppien päävalmentaja Lauri Marjamäki oli molemmissa turnauksissa apuvalmentajana.


title: Oulun Kärppien SM-liigakausi 2013–2014

text: Oulun Kärppien SM-liigakausi 2012–2013 päättyi pudotuspelien ensimmäiselle kierrokselle; lopullinen sijoitus oli yhdeksäs. Runkosarjassa Kärpät oli seitsemäs ja jäi kolmen pisteen päähän suorasta paikasta pudotuspelien puolivälieriin.


title: Oulun Kärppien SM-liigakausi 2013–2014

text: Jääkiekkolehden toimittamassa ”Toimittajien liigaveikkauksessa” kiekkotoimittajat ennustivat liigakauden mestaria, runkosarjan sijoituksia ja pelaajakohtaisten tilastojen voittajia. Kärppien mestaruutta veikkasivat Jatkoaika.comin toimittaja Antti Wennströn, MTV3:n jääkiekkokommentaattori Antero Mertaranta, Turun Sanomien toimittaja Sakari Itälä, Urheilusanomien Sami Hoffren ja Yle Puheen toimittaja Kaj Kunnas. Vain Mertaranta ennusti Kärppien voittavan myös runkosarjan.


title: Oulun Kärppien SM-liigakausi 2013–2014

text: Toimittajat ennustivat Kärppien pelaajille myös henkilökohtaista menestystä, varsinkin hyökkääjä Ivan Humlille ja maalivahti Jussi Rynnäkselle.


title: Oulun Kärppien SM-liigakausi 2013–2014

text: Jääkiekkolehti listasi ennen kauden alkua liigan 50 parasta pelaajaa. Kärppien parhaaksi arvioitiin puolustaja Lasse Kukkonen, jonka sijoitus listalla oli 12. Viidenkymmenen parhaan joukkoon mahtuivat myös hyökkääjä Mika Pyörälä (21.), hyökkääjä Ivan Huml (25.), hyökkääjä Ben Maxwell (34.), hyökkääjä Toni Kähkönen (44.) ja maalivahti Jussi Rynnäs (50.).


title: Oulun Kärppien SM-liigakausi 2013–2014

text: Kaudella 2012–2013 koko liigan maali- ja pistepörssin voittanut Juha-Pekka Haataja siirtyi KHL-seura Atlantiin. Kärpät menetti maalintekovoimastaan 43,1 prosenttia eli lähteneet pelaajat tekivät yhteensä 72 maalia.


title: Oulun Kärppien SM-liigakausi 2013–2014

text: Kärpistä lähti edellisen kauden päätyttyä yhteensä 12 pelaajaa: yksi maalivahti, viisi puolustajaa ja kuusi hyökkääjää. Tulleita pelaajia oli yhdeksän: maalivahti, kolme puolustajaa sekä viisi hyökkääjää. Kärppien uudeksi valmentajaksi Hannu Aravirran tilalle palkattiin edellisellä kaudella Espoo Bluesia valmentanut Lauri Marjamäki.


title: Oulun Kärppien SM-liigakausi 2013–2014

text: Kärpät osallistui elokuussa 2013 Raumalla järjestettyyn Pitsiturnaukseen. Lohkopeleissä Kärpät voitti Saimaan Pallon ja Turun Palloseuran, mutta semifinaaleissa Rauman Lukko oli parempi.


title: Oulun Kärppien SM-liigakausi 2013–2014

text: Kärpät osallistui harjoituskaudella European Trophy -turnaukseen. Samassa alkulohkossa Kärppien kanssa pelasivat Luleå HF, EC Red Bull Salzburg, HC Škoda Plzeň, HC Kometa Brno, Hamburg Freezers, Eisbären Berlin sekä HC Mountfield. Kärpät voitti otteluistaan neljä ja hävisi neljä, ja se oli lohkonsa viides eikä edennyt jatkopeleihin. Kärppien yleisökeskiarvo oli kuudenneksi paras (3 455 / ottelu) ja Mika Pyörälä voitti turnauksen ”European Star Award” palkinnon.


title: Oulun Kärppien SM-liigakausi 2013–2014

text: Harjoituskauden parhaat maalintekijät olivat Joonas Kemppainen ja Mika Pyörälä, jotka tekivät viisi maalia harjoituskauden otteluissa.


title: Oulun Kärppien SM-liigakausi 2013–2014

text: Kärppien runkosarja käynnistyi perjantaina 13. syyskuuta Jyväskylässä JYPin vieraana. Syyskausi päättyi 28. joulukuuta kotiottelussa Kalevan Palloa vastaan ja kevätkausi alkoi Helsingissä 2. tammikuuta vierasottelulla Jokereita vastaan. Runkosarjan viimeisen ottelun Kärpät pelasi 13. maaliskuuta Jokereiden vieraana Helsingissä.


title: Oulun Kärppien SM-liigakausi 2013–2014

text: Kärpät nousi otsikoihin 14. syyskuuta, kun Saimaan Palloa vastaan pelatun kotiottelun jälkeen SaiPan kannattajien koskemattomuutta oli rikottu ja yhden kannattajan huivi sytytetty palamaan. Liiga antoi tapahtuneen jälkeen Kärpille varoituksen 26. syyskuuta. Liigan käskystä Kärpät joutui tarkentamaan turvallisuussuunnitelmaansa, jotta vierasjoukkueen kannattajien koskemattomuus pystyttäisiin takaamaan.


title: Oulun Kärppien SM-liigakausi 2013–2014

text: Kärpät tiedotti 30. syyskuuta, että ennen kauden alkua joukkueeseen tullut tšekkihyökkääjä David Květoň ei jatka joukkueessa. Květoň pelasi Kärpissä viisi ottelua, joissa hän teki yhden syöttöpisteen. 18. lokakuuta Tšekin Extraligaseura HC Ocelaři Třinec ilmoitti tehneensä sopimuksen Květoňin kanssa.


title: Oulun Kärppien SM-liigakausi 2013–2014

text: Puolustaja Lasse Kukkonen teki uransa ensimmäisen hattutempun 12. lokakuuta kotiottelussa Helsingin Jokereita vastaan. Kyseessä oli Kukkosen SM-liigauran 281 ottelu. Samassa ottelussa hattutemppuun pystyi myös vierasjoukkueen Nichlas Hardt. Kukkosen ja Hardtin jälkeen liigassa oli tehty seitsemän hattutemppua, kun koko viime kaudella hattutemppuja tehtiin 14.


title: Oulun Kärppien SM-liigakausi 2013–2014

text: Lokakuun lopussa Kärppäpelaajat viettivät juhlia, kun koko SM-liigauransa Kärppiä edustanut Jari Viuhkola pelasi 500. SM-liigaottelunsa 22. lokakuuta. Kauden jälkeen Viuhkola johti Kärppien kaikkien aikojen SM-liigan syöttö- ja pistepörssiä, ja enemmän otteluita Kärpissä oli pelannut vain puolustaja Ilkka Mikkola. Lokakuun viimeisenä päivänä Kärpät ilmoitti tehneensä jatkosopimuksen hyökkääjä Juho Keräsen kanssa. Keränen oli edustanut Kärppiä kuusi kautta, ja uusi sopimus tehtiin kauden loppuun saakka.


title: Oulun Kärppien SM-liigakausi 2013–2014

text: Marraskuussa Kärpät sivusi SM-liigan perättäisten voittojen ennätystä. Kärppien voittamien ottelujen sarja alkoi 1. lokakuuta Porin Ässiä vastaan, ja ennätystä sivuava 14. voitto tuli Turun Palloseurasta 12. marraskuuta. Kärppät voitti lopulta 17 ottelua peräkkäin, kunnes Tampereen Ilves onnistui voittamaan Kärpät 23. marraskuuta.


title: Oulun Kärppien SM-liigakausi 2013–2014

text: Marraskuussa syntyi keskustelua Juhamatti Aaltosen sopimustilanteesta. Aaltosella oli sopimuksessaan pykälä, joka mahdollisti hänen siirtymisensä ulkomaille 15. marraskuuta mennessä. Marraskuun alussa Aaltonen totesi ruotsalaislehti Expressenin haastattelussa, että siirto Ruotsiin on mahdollinen. Lehden tietojen mukaan Aaltosesta olivat eniten kiinnostuneet SHL-seurat Örebro HK ja Linköpings HC. Aaltosen pelaaja-agentin mukaan kiinnostusta oli myös Sveitsissä ja Venäjällä. Huhumylly laantui vasta, kun Kärpät ilmoitti Aaltosen pysyvän seurassa.


title: Oulun Kärppien SM-liigakausi 2013–2014

text: Jari Viuhkolan lisäksi myös Mikko Lehtonen saavutti 500 ottelun rajapyykin sekä liigassa että Kärpissä. Liigadebyyttinsä Lehtonen teki Kärpissä kaudella , ja 500. ottelunsa hän pelasi 19. marraskuuta Oulussa Rauman Lukkoa vastaan.


title: Oulun Kärppien SM-liigakausi 2013–2014

text: Joulukuussa Kärppien ja Kalevan Pallon välillä vaihdettiin pelaajia, kun Kärpät vuokrasivat hyökkääjät Tomi Körkön ja Joonas Komulaisen KalPaan. Molempien pelaajien vuokrasopimukset kestivät joulutaukoon asti, joskin Kärpillä oli oikeus kutsua pelaajansa tarpeen tullessa takaisin.


title: Oulun Kärppien SM-liigakausi 2013–2014

text: 9. joulukuuta ilmoitettiin jääkiekon mestarien liigan paluusta kaudeksi 2014–2015. Turnauksen luomisessa oli mukana Liigan lisäksi viisi muuta eurooppalaista jääkiekkosarjaa, 26 seurajoukkuetta sekä kansainvälinen jääkiekkoliitto. Kärppien lisäksi suomalaisia perustajaosakkaita olivat HIFK, JYP, KalPa, Tappara ja TPS.


title: Oulun Kärppien SM-liigakausi 2013–2014

text: Kärpät ilmoitti 18. joulukuuta tehneensä jatkosopimuksen tšekkihyökkääjä Ivan Humlin kanssa. Huml oli edustanut Kärppiä kaudesta , ja uusi sopimus tehtiin kauden loppuun.


title: Oulun Kärppien SM-liigakausi 2013–2014

text: Tammikuun alussa ilmoitettiin, että Kärppien maalivahti Jussi Rynnäs on joulukuun pelaaja. Rynnäs pelasi joulukuussa viisi ottelua ja voitti niistä jokaisen. Hän pelasi myös kaksi nollapeliä, ja hänen torjuntaprosenttinsa oli joulukuussa 97,27. Arvioijien mielestä Kärpät nousi vahvaan johtoon runkosarjassa juuri Rynnäksen otteiden ansiosta.


title: Oulun Kärppien SM-liigakausi 2013–2014

text: Kärpät ilmoitti 13. tammikuuta, että se lainaa kolme pelaajaa muihin seuroihin helmikuun puoliväliin asti. Sakari Manninen siirtyi KalPaan, Heinolan Peliitat lainasi Ville Leskisen ja Mikkelin Jukurit Markus Nutivaaran. Lisäksi maalivahti Tomi Karhunen lainattiin 30. tammikuuta kahden pelin ajaksi Kajaanin Hokkiin. Tammikuussa Kärpät solmi myös kaksi jatkosopimusta: päävalmentaja Lauri Marjamäen sopimusta jatkettiin kauden loppuun ja maalivahti Tomi Karhusen kauden loppuun. Tammikuussa syntyi huhu KalPa-puolustaja Adam Masuhrin liittymisestä joukkueeseen, joskin MTV Sportin mukaan Masuhrista oli kiinnostunut myös HIFK.


title: Oulun Kärppien SM-liigakausi 2013–2014

text: Helmikuun alussa Kärpät ylitti sadan pisteen rajan runkosarjassa, kun se voitti KalPan 4–1, vaikka runkosarjaa oli pelaamatta vielä 14 ottelua.


title: Oulun Kärppien SM-liigakausi 2013–2014

text: Ruotsalainen Värmlands Folkblad -lehti uutisoi 3. helmikuuta, että Kärpät olisi kiinnostunut palkkaamaan Färjestadissa pelaavan Ville Lajusen. Lehden mukaan myös monet muut seurat olivat Lajusen perässä. Lajunen siirtyikin toukokuussa Helsingin Jokereihin. Kärpät hankki helmikuussa kuitenkin kaksi pelaajaa, Esa Pirneksen AIK:sta ja Adam Masuhrin KalPasta. Pirnes oli pelannut kasvattajaseurassaan edellisen kerran kaudella 1998–1999, jolloin Kärpät pelasi vielä I-divisioonassa. Molempien pelaajien sopimukset kattoivat loppukauden, joskin Masuhrin sopimus oli lainasopimus.


title: Oulun Kärppien SM-liigakausi 2013–2014

text: Useat Kärppien pelaajat joutuivat jättämään paljon otteluita väliin helmikuussa. Joukkueen paras maalintekijä Joonas Kemppainen oli alaraajavamman vuoksi sivussa 3–4 viikkoa, ja Juhamatti Aaltonen loukkaantui Sotšin talviolympialaisissa ja oli pelaamatta runkosarjan loppuun. Ivan Huml sai kolmen ottelun pelikiellon potkaistuaan Rauman Lukon Harri Tikkasta.


title: Oulun Kärppien SM-liigakausi 2013–2014

text: Helmikuun lopussa Kärpät ilmoitti tehneensä viisi jatkosopimusta. Kauteen jatkaisivat puolustaja Mikko Niemelä sekä hyökkääjä Joonas Donskoi ja kauteen hyökkääjät Mikko Alikoski ja Sakari Manninen sekä puolustaja Ari Vallin.


title: Oulun Kärppien SM-liigakausi 2013–2014

text: Kärpät sai maaliskuun alussa lisää ongelmia, kun maalivahti Jussi Rynnäs loukkaantui. Rynnäs joutui jättämään runkosarjan lopun pelaamatta.


title: Oulun Kärppien SM-liigakausi 2013–2014

text: JYP voitti 7. maaliskuuta Kärpät maalein 1–0, mikä oli Kärpille ensimmäinen ottelu ilman maaleja kauden aikana. Seuraavana päivänä Kärppien runkosarjan voitto varmistui, kun Hämeenlinnan Pallokerho voitti Tampereen Tapparan.


title: Oulun Kärppien SM-liigakausi 2013–2014

text: Kärppien Juho Keränen sai 10. maaliskuuta yhden ottelun pelikiellon puskettuaan Lahden Pelicansin Oskari Korpikaria. Keränen oli nyökännyt kahnauksen aikana ja pelaajien kypärät olivat osuneet toisiinsa. Erotuomari ei antanut Keräselle tilanteesta rangaistusta.


title: Oulun Kärppien SM-liigakausi 2013–2014

text:
Runkosarja päättyi torstaina 13. maaliskuuta. Kärpät päätti runkosarjan 1–5-voittoon Helsingin Jokereista ja teki uuden runkosarjan piste-ennätyksen. Se sai 131 pistettä ja voitti seuraavaksi tulleen Tapparan 15 pisteellä. Seuraavana päivänä jaetuista runkosarjapalkinnoista Kärpät sai kaksi: koko joukkue sai Hopealuistin-palkinnon siitä, että tehtyjen ja päästettyjen erikoistilannemaalien erotus oli paras, ja Ville Pokka sai Matti Keinonen -palkinnon parhaasta tehotilastosta.
Kärpät sai puolivälierissä vastaansa Hämeenlinnan Pallokerhon. HPK oli runkosarjan kymmenes, ja se varmisti pudotuspelipaikkansa vasta viimeiselle liigakierroksella. Lomarengas-kierroksella HPK:ta vastaan asettui Helsingin Jokerit, jonka HPK onnistui voittamaan voitoin 0–2. HPK oli voittanut ennen puolivälieräsarjaa kymmenen ottelua peräkkäin.


title: Oulun Kärppien SM-liigakausi 2013–2014

text:
MTV Sport piti ennakkoarviossaan Kärppiä selvänä suosikkina. MTV:n mukaan Kärppien suurin vahvuus oli mainiosti roolitettu joukkue, kun taas HPK:n vahvoja puolia olivat peräkkäin voitetut ottelut, oman maalinedustan pelaaminen sekä maalivahti Juuse Saros. MTV ennakoi HPK:n antavan Kärpille kovan vastuksen mutta Kärppien silti voittavan sarjan voitoin 4–2. Suomikiekko.com -sivusto uskoi Kärppien voittavat ottelusarjan 4–1. Kärppien vahvuuksia olivat ratkaisuvoima, puolustus sekä parempi pelillinen kokonaisuus, HPK:lla puolestaan hurmostila ja itseluottamus. HPK:n olisi tärkeää voittaa jo ensimmäinen ottelu Oulussa, jotta se voisi taistella ottelusarjan voitosta.
Joukkueet kohtasivat pudotuspeleissä ensimmäisen kerran.


title: Oulun Kärppien SM-liigakausi 2013–2014

text: Ottelusarjan avausottelu pelattiin 21. maaliskuuta Oulussa. Kärpät teki ensimmäisen maalin toisen erän alussa, mutta HPK tasoitti ottelun hieman ennen erän puoltaväliä. Kolmannessa erässä vai Kärpät tekivät maalin, joten lopputulos oli 3–1. Ottelun jälkeen HPK:n päävalmentaja Pasi Arvonen syytti Kärppien Ville Pokkaa ja Lasse Kukkosta näyttelemisestä. Sekä MTV Sport että Jatkoaika.com kirjoittivat HPK:n olleen hyvin pelissä mukana ja arvioivat sarjan venyvän vielä pitkäksi.


title: Oulun Kärppien SM-liigakausi 2013–2014

text: Toinen ottelu pelattiin jo seuraavana päivänä Hämeenlinnassa. Kärppien Ivan Huml teki toisen erän loppupuolella maalin, joka jäi ottelun ainoaksi. HPK hallitsi peliä, mutta lopulta voitto kääntyi Kärpille tiukan maalinedustapelaamisen ansiosta, ja lopullisesti ottelun ratkaisi Kärppien maalivahti Karhunen, joka torjui kaikki 29 HPK:n laukausta. HPK:n päävalmentaja Arvonen kertoi olevansa tyytyväinen joukkueensa ilmeeseen ja työmoraaliin.


title: Oulun Kärppien SM-liigakausi 2013–2014

text: Kolmas osaottelu pelattiin Oulussa 24. maaliskuuta. Ensimmäisessä erässä HPK johti ottelua, mikä oli ensimmäinen kerta koko ottelusarjassa. Toisen erän alussa Kärppien Juho Keränen taklasi kovaa HPK:n Jyri Niemeä, joka joutui jättämään ottelun kesken. Jatkoajalla HPK hallitsi ottelua, mutta siitä huolimatta ratkaisevan maalin teki Kärppien Juhamatti Aaltonen.


title: Oulun Kärppien SM-liigakausi 2013–2014

text: Kärpillä oli mahdollisuus ratkaista ottelusarja seuraavassa ottelussa, joka pelattiin Hämeenlinnassa 26. maaliskuuta. Kärpät siirtyikin johtoon jo runsaan kolmen minuutin pelin jälkeen. Ensimmäisen erän puolivälin jälkeen Kärpät tekivät toisen maalin, ja kun toista erää oli ehditty pelata ainoastaan 17 sekuntia, joukkue siirtyi jo 0–3 johtoon. Sen jälkeen HPK havahtui ja pystyikin pyörittämään peliä Kärppien päädyssä. Ottelun viimeisen maalin teki kuitenkin Kärpät, ja niin se eteni välieriin voitoin 4–0.


title: Oulun Kärppien SM-liigakausi 2013–2014

text:
Pudotuspelisarjan jälkeen HPK:n päävalmentaja Pasi Arvonen myönsi, että tulos oli oikea. Arvosen mukaan HPK:llakin oli mahdollisuuksia, mutta joukkue ei pystynyt käyttämään niitä hyväkseen, ja ottelusarjan ratkaisivat Kärppien hyvä puolustus ja maalivahtipeli. Kärppien päävalmentajan mukaan kaikkien oli syytä nostaa hattua HPK:n esitykselle ja HPK oli ollut liigan paras joukkue ennen ottelusarjaa. Viimeinen puolivälieräottelu oli samalla HPK-puolustaja Marko Tuulolan viimeinen ottelu liigassa. Hän pelasi viimeisen minuutin yhdessä poikansa Joni Tuulolan kanssa.
Välierissä Kärppien vastustajaksi tuli Saimaan Pallo. SaiPa oli runkosarjan neljäs ja voitti puolivälierissä JYPin voitoin 4–3. Runkosarjassa Kärpät ja SaiPa kohtasivat neljä kertaa: kolmesti Kärpät voitti varsinaisella peliajalla ja kerran voittolaukauskilpailussa. Näissä neljässä ottelussa Kärpät tekivät 12 ja SaiPa 6 maalia. Tämä oli ensimmäinen kerta, kun joukkueet kohtaisivat pudotuspeleissä.


title: Oulun Kärppien SM-liigakausi 2013–2014

text: MTV Sport ennakoi Kärppien voittavan ottelusarjan voitoin 4–1. MTV:n mukaan Kärpät oli SaiPaa edellä kaikilla muilla osa-alueilla paitsi maalivahtipelissä, vaikka kakkosmaalivahti Tomi Karhunen olikin loistavasti onnistunut korvaamaan Jussi Rynnäksen. Myös tiivistä puolustuspeliä korostettiin. SaiPan tärkein pelaaja oli maalivahti Jussi Markkanen, eikä SaiPalla olisi ollut mitään mahdollisuuksia Kärppiä vastaan ilman loistavaa maalivahtia.


title: Oulun Kärppien SM-liigakausi 2013–2014

text: Suomikiekko.com arveli myös Kärppien voittavan 4–1. Kärpillä oli puolellaan paremmat pelaajat ja suurempi energia, mutta SaiPalla oli mahdollisuus yllättää. SaiPan mahdollisuutena pidettiin sarjan ensimmäisä pelejä, mutta toisaalta Kärpillä olisi takanaan pidempi lepoaika kuin SaiPalla. Kärppien eduksi laskettiin kokoonpanon kokemus. Suomikiekon mukaan SaiPalla olisi mahdollisuudet Kärppien horjuttamiseen, mutta ei sarjan voittoon.


title: Oulun Kärppien SM-liigakausi 2013–2014

text: Sarjan avausottelu pelattiin 2. huhtikuuta. SaiPa meni johtoon jo ensimmäisellä minuutilla, minkä jälkeen Kärpät tasoitti ottelun, mutta runsaan 10 minuutin pelin jälkeen SaiPa meni uudestaan johtoon. Avauserän loppupuolella Kärpät teki kuitenkin vielä kaksi maalia ja johti erätauon alkaessa 3–2. Toisen erän lopussa tunteet kuumenivat, kun Kärppien Ivan Huml törmäsi SaiPan maalivahtiin Jussi Markkaseen. SaiPan päävalmentaja Pekka Tirkkonen väitti Humlin tekoa tahalliseksi. Kolmannessa erässä SaiPan maalilla pelasikin Andreas Bernard. SaiPa sai kolmannessa erässä seitsemän kahden minuutin rangaistusta, kaksi kymmenen minuutin henkilökohtaista käytösrangaistusta sekä pelirangaistuksen. Kärpät voitti ottelun 6–2.


title: Oulun Kärppien SM-liigakausi 2013–2014

text: Toinen ottelu pelattiin 4. huhtikuuta Lappeenrannassa. Kärpät sai otteluun salama-alun, sillä jo runsaan viiden minuutin jälkeen se johti ottelua 0–2. Ottelun puolivälissä Kärpät teki ylivoimalla vielä kolmannen maalin. SaiPa onnistui ylivoimalla kolmannen erän loppupuolella, mutta auttamatta liian myöhään. Kärpät voitti ottelun 1–3 ja johti ottelusarjaa voitoin 2–0.


title: Oulun Kärppien SM-liigakausi 2013–2014

text: Kolmas osaottelu pelattiin 5. huhtikuuta Oulussa. SaiPalta oli sivussa edelleen Patrick Davis, joka kärsi lonkkavammasta. Sekä MTV Sport että Jatkoaika.com ennakoiat, että SaiPa on pakkovoiton edessä. SaiPa onnistuikin voittamaan, kun Janne Tavi teki ottelun ainoan maalian jatkoerän avausminuutilla. Tappiosta huolimatta Kärppien päävalmentaja Lauri Marjamäki totesi ottelun olleen tilastollisesti Kärppien paras ottelusarjassa. Jatkoaika.com kirjoitti, että ottelun avaintapahtumat olivat Jussi Markkasen 32 torjuntaa ja nollapeli.


title: Oulun Kärppien SM-liigakausi 2013–2014

text: Kärpät muutti kokoonpanoaan huomattavasti ennen neljättä osaottelua, mutta SaiPassa tyydyttiin yhteen muutokseen, kun pudotuspeleissä pisteittä jääneen puolustaja Ryan Glennin tilalle otettiin Simon Backman. Ottelussa SaiPa johti Kärppiä jo 2–0, mutta Kärpät kavensi tilanteeksi vielä toisen erän aikana 2–1. Kolmannessa erässä Kärpät teki kaksi maalia vain 59 sekunnissa ja voitti ottelun 2–3. Ottelun erotuomaritoiminta sai kovaa kritiikkiä SaiPan päävalmentajalta Pekka Tirkkoselta. Keskustelua aiheutti Kärppien voittomaali, koska SaiPan mukaan kiekko lyötiin maalivahti Jussi Markkasen räpylästä maaliin. Otsikoihin nousi myös tilanne, jossa SaiPan Dan Spang löi Kärppien Juhamatti Aaltosta poikittaisella mailalla päähän. Aaltonen joutui poistumaan kaukalosta mutta palasi myöhemmin takaisin peliin.


title: Oulun Kärppien SM-liigakausi 2013–2014

text: Oulun Kärpät varmisti finaalipaikkansa viidennessä osaottelussa 9. huhtikuuta Oulussa. SaiPan kokoonpanoon palasi puolustaja Glenn, mutta Patrick Davis ja David Spina olivat edelleen pelaamatta. Kärpistä ottelun jätti loukkaantumisen vuoksi väliin hyökkääjä Jari Viuhkola. Kärpät teki ottelun ensimmäisen maalin, kun peliä ei ollut pelattu viittäkään minuuttia, mutta SaiPa tasoitti tilanteen vain runsaat kolme minuuttia myöhemmin. Seuraava maali jäikin koko ottelusarjan viimeiseksi, sillä Mika Pyörälä jatkoaikamaali toi Kärpille finaalipaikan. Niin Kärpät eteni finaalipeleihin ensimmäistä kertaa sitten kauden .


title: Oulun Kärppien SM-liigakausi 2013–2014

text:
SaiPan päävalmentajan Pekka Tirkkosen mukaan kaikki odottivat SaiPan olevan väsynyt pitkän puolivälieräsarjan jälkeen, mutta SaiPa piti kuitenkin Kärppiä ahtaalla ja pääsi hyvin mukaan avausottelun jälkeen. Kärppien päävalmentaja Marjamäki kehui SaiPan valmennuskaksikkoa mutta totesi myös, että joukkuiden välille syntyi pieni ero kärsivällisyyden ansiosta.
Kärppien ja Tapparan oli ennakoitu olevan finaalissa jo ennen kauden alkua. MTV Sport arveli, että Kärppien maalivahti- ja hyökkäyspeli olisi parempaa kuin Tapparalla. Tapparaa pidettiin altavastaajana, minkä uskottiin sopivan sille hyvin. Ratkaisuksi uskottiin nousevan tehokkuus ja puolustuspeli. Jatkoaika.comin ennakossa todettiin Tapparan olleen ainoa joukkue runkosarjassa, joka pystyi haittaamaan Kärppien kiekollista peliä, ja Tapparan pelin tunnusmerkiksi nostettiin keskialueen puolustus. Suomikiekko.com totesi, että lähtökohta on Kärppien puolella ja varsinkin molempien joukkueiden tiukka puolustuspeli olisi ratkaisuasemassa.


title: Oulun Kärppien SM-liigakausi 2013–2014

text: Ensimmäinen loppuottelu pelattiin 15. huhtikuuta Oulussa. Kärppien pelaajista ottelun joutuivat jättämään väliin Mikko Lehtonen ja Jari Viuhkola, Tapparalta puolestaan viimeisessä välieräottelussa loukkaantunut Pasi Puistola. Ottelu sujui odotusten mukaisesti: molemmat joukkueet puolustivat tarkasti ja pelasivat kovaa fyysistä peliä. Ottelun ratkaisivat Tapparan pelaajien tekemät virheet, joiden ansiosta Kärpät teki molemmat maalinsa. Ottelun alku oli Kärpille vaikea, mutta päävalmentaja Marjamäen mukaan joukkue paransi peliään ottelun edetessä. Tapparan päävalmentaja Jukka Rautakorpi kritisoi Oulun jäähallin jäätä, jonka heiketessä kiekko alkoi pomppia.


title: Oulun Kärppien SM-liigakausi 2013–2014

text: Toinen loppuottelu pelattiin Tampereella 17. huhtikuuta. Ottelusta muodostui spektaakkeli: Kun Tappara johti ottelua 3–0, kaikki Kärppien pudotuspelit pelannut maalivahti Tomi Karhunen vaihdettiin Jussi Rynnäkseen. Kolmannessa erässä Kärpät teki kolme maalia vajaassa kymmenessä minuutissa ja tasoitti ottelun. Ottelun viimeisellä minuutilla Kärppien Toni Kähkönen oli viedä Kärpät johtoon, mutta tuomariston mukaan Kähkösen maila osui Tapparan maalivahtia päähän, ja Kähkönen joutui jäähylle. Tapparan Ville Nieminen teki ottelun voittomaalin vain 13 sekuntia ennen varsinaisen peliajan loppumista ylivoimalla. Ottelun jälkeen puhutti myös tilanne, jossa Kärppien Atte Ohtamaa törmäsi Tapparan Pekka Jormakkaan. Jormakka loukkaantui ja Ohtamaa komennettiin suihkuun. Hetken päästä tuomaristo perui ratkaisunsa ja tuomitsi Ohtamaalle kahden minuutin rangaistuksen.


title: Oulun Kärppien SM-liigakausi 2013–2014

text: Kolmanteen loppuotteluun Kärpät muutti kokoonpanoaan: Vladimír Eminger ja Simon Suoranta poistuivat, ja heidän paikkansa ottivat Mikko Niemelä ja Jari Viuhkola. Jussi Rynnäs oli ensimmäistä kertaa pudotuspeleissä maalivahtina jo ottelun alussa. Kokoonpanomuutokset eivät kuitenkaan auttaneet, sillä Tappara siirtyi ottelusarjassa 1–2 johtoon. Tapparan voitto loi loppuottelusarjaan uuden tilanteen, sillä Tappara sai kotiedun ja Kärppien olisi pakko voittaa myös Tampereella. Ottelun jälkeen keskustelua aiheutti Kärppien 2–2-tasoitusmaali. Juuri ennen maalia kiekko oli käynyt Tapparan puolustusalueelta keskialueen puolella, joten tilanteesta olisi kuulunut tuomita paitsio. Sitä ei kuitenkaan tehty ja Ivan Huml tasoitti ottelun. Jälkikäteen otteluvalvoja myönsi kiekon käyneen keskialueella.


title: Oulun Kärppien SM-liigakausi 2013–2014

text: Neljäs loppuottelu pelattiin Tampereella 21. huhtikuuta. Tapparan kokoonpanoon palasi Pasi Puistola, jonka tieltä siirtyi pois Markus Kankaanperä. Kärppien Jari Viuhkolan paikan otti puolestaan Joonas Komulainen. Jatkoaika.com ennakoi, että neljännen ottelun voittaja voittaisi myös mestaruuden: Kärppien kolmes perättäinen tappio tarkoittaisi vain sitä, että Tappara pelaa paremmin. Lisäksi Kärpät oli hävinnyt edellisen kerran kolmea ottelua putkeen syyskuussa. Mutta jos Kärpät voittaisi, se nostaisi paljon joukkueen itseluottamusta. Tappara voittikin ottelun ja meni loppuottelusarjassa johtoon 1–3. Kärpät johti ottelua aluksi, mutta toisessa erässä Tappara teki kaksi maalia. Kärpät onnistui tasoittamaan ottelun, mutta jatkoajalla Tomáš Plíhal ratkaisi voiton Tapparalle. Ratkaisumaali herätti kuitenkin paljon keskustelua: Plíhalin laukaus jäi ensin Kärppien maalivahdi Jussi Rynnäksen suojuksiin, mutta se putosi maaliin, kun Plíhal törmäsi Rynnäkseen. Tilannetta tutkittiin pitkään videolta, kunnes maali hyväksyttiin.


title: Oulun Kärppien SM-liigakausi 2013–2014

text: Viides loppuottelu, joka pelattiin 23. huhtikuuta Oulussa, olisi jo voinut ratkaista SM-liigan mestaruuden. Kärpät oli taas tehnyt pieniä pelaajamuutoksia: aloittavana maalivahtina oli puolivälierissä ja välierissä pelannut Tomi Karhunen, ja puolustuksessa Mikko Niemelä otti Vladimír Emingerin paikan. Jatkoaika.com piti Kärppien ongelmakohtina kärkimiesten heikkoutta, maalivahtien pelaamista ja kolmatta puolustajaparia. Kolmas pari oli pelannut selvästi vähemmän kuin muut, mikä lisäsi kärkipuolustajien rasitusta. Ottelun ratkaisu oli kuitenkin Kärppien kannalta onnekas: kun Ivan Huml painosti Tapparan puolustajaa Johan Larssonia, tämä löi kiekon vahingossa omaan maaliin. Kärppien voiton kannalta merkittävää oli onnistunut karvaus-, ja taklauspeli ja keskialueella pelaaminen.


title: Oulun Kärppien SM-liigakausi 2013–2014

text: Tappara olisi voinut ratkaista mestaruuden itselleen myös kuudennessa ottelussa, joka pelattiin 25. huhtikuuta Tampereella. Kärpät ei tehnyt kokoonpanomuutoksia, mutta Tapparan kokoonpanosta putosivat puolustaja Teemu Aalto sekä hyökkääjä Tomáš Plíhal. Aallon paikan otti kaksi edellistä ottelua sivussa ollut Markus Kankaanperä, kun taas Plíhalin paikan kokoonpanossa otti Elmeri Kaksonen. Kärpät johti ottelua ensimmäisen erän jälkeen 0–2, mutta kolmannessa erässä Tappara tasoitti ottelun. Ottelun ratkaisi tasan kahdeksan minuuttia ennen ottelun loppua Kärppien Ivan Huml, joka teki maalin ylivoimalla. Ottelun jälkeen keskustelua herätti Tapparan maalivahtivalmentaja Petri Tuononen, joka kritisoi Iltalehdessä oman joukkueensa maalivahtia Juha Metsolaa. Muun muassa MTV Sportin kolumnisti Timo Kunnari vaati Tapparan toimitusjohtajaa Mikko Leinosta erottamaan Tuonosen.


title: Oulun Kärppien SM-liigakausi 2013–2014

text: Suomen mestaruus ratkaistiin seitsemännessä loppuottelussa, mikä oli ensimmäinen kerta SM-liigan historiassa. Kärpät pelasi yhä samalla kokoonpanolla, mutta Tappara teki ketjumuutoksia. Puolustaja Johan Larsson ja hyökkääjä Henrik Haapala jäivät sivuun, ja Larssonin paikan otti Teemu Aalto ja Haapalan paikan Tomáš Plíhal. Seitsemättä ottelua pelattiin maaleitta jatkoajalle saakka, kunnes ajassa 67:24 Kärppien Juhamatti Aaltonen teki maalin ja vei Kärpät Suomen mestariksi.


title: Oulun Kärppien SM-liigakausi 2013–2014

text:
1. ketju
Mika Pyörälä • Esa Pirnes • Toni Kähkönen
Lasse Kukkonen • Adam Masuhr
Tomi Karhunen


title: Oulun Kärppien SM-liigakausi 2013–2014

text:
2. ketju
Ivan Huml • Ben Maxwell • Juhamatti Aaltonen
Atte Ohtamaa • Ville Pokka


title: Oulun Kärppien SM-liigakausi 2013–2014

text:
3. ketju
Julius Junttila • Joonas Kemppainen • Joonas Donskoi
Ari Vallin • Mikko Niemelä


title: Oulun Kärppien SM-liigakausi 2013–2014

text:
4. ketju
Mikko Alikoski • Juho Keränen • Joonas Komulainen
2. maalivahti


title: Oulun Kärppien SM-liigakausi 2013–2014

text:
Jussi Rynnäs
Mestaruus oli Oulun Kärpille kuudes; edellinen oli kaudelta . Pudotuspelien arvokkaimmalle pelaajalle myönnettävän Jari Kurri -palkinnon sai Kärppien Juhamatti Aaltonen. Aaltonen teki pudotuspeleissä eniten maaleja, kun taas pisteitä teki eniten Kärppien Mika Pyörälä. Aaltonen oli myös loppuottelusarjan tehokkain pelaaja. Maalivahti Tomi Karhunen oli kaikkien tilastojen ensimmäinen, ja hän oli kolmas maalivahti, joka on voittanut pudotuspeleissä 12 ottelua.


title: Oulun Kärppien SM-liigakausi 2013–2014

text: Kärppien Lasse Kukkonen sai liigan parhaalle puolustajalle jaettavan Pekka Rautakallio -palkinnon, ja hänet valittiin myös SM-liigan tähdistökentälliseen. Lauri Marjamäki sai Suomen jääkiekkoliiton myöntämän Mestarijoukkueen valmentajapalkinnon.


title: Oulun Kärppien SM-liigakausi 2013–2014

text: Suomen alle 20-vuotiaiden jääkiekkomaajoukkue voitti maailmanmestaruuden vuoden 2014 MM-kisoissa. Kärppien pelaajista maajoukkueessa olivat puolustaja Ville Pokka sekä hyökkääjät Saku Mäenalainen ja Ville-Valtteri Leskinen. MTV3 Urheilun jääkiekkoasiantuntija Juhani Tamminen arvioi Pokan Rasmus Ristolaisen ja Esa Lindellin ohella Suomen parhaaksi puolustajaksi arvosanalla 9+ ja kuvasi häntä ”henkiseksi johtajaksi”. Leskinen sai arvosanaksi 8, mutta Tamminen kuvasi häntä ”hyväkätiseksi joukkuepelaajaksi”. Saku Mäenalainen sai arvosanakseen 10, kuten maalivahti Juuse Saros ja hyökkääjä Teuvo Teräväinen. Tamminen piti Mäenalaista joukkueen yllättäjänä ja katsoi hänen tehneen turnauksessa kansainvälisen läpilyöntinsä. Mäenalainen teki seitsemässä ottelussa 7+4 tehopistettä, voitti turnauksen maalipörssin ja oli pistepörssin kolmas. Pokka teki yhtä monessa ottelussa 1+3 ja Leskinen 1+0 tehopistettä. Turnauksen valmentajat valitsivat myös Pokan Suomen joukkueen parhaaksi puolustajaksi.


title: Oulun Kärppien SM-liigakausi 2013–2014

text: Suomen maajoukkue julkisti 7. tammikuuta pelaajat Sotšin talviolympialaisiin. Kärpistä olympialaisiin valittiin puolustaja Lasse Kukkonen ja hyökkääjä Juhamatti Aaltonen. He olivat Jokerien Ossi Väänäsen lisäksi maajoukkueen ainoat pelaajat SM-liigasta. Kukkonen ja Aaltonen olivat Suomen kokeinempia maajoukkuepelaajia, sillä maajoukkueesta vain Kimmo Timonen oli pelannut kaksikkoa enemmän maaotteluita. Julkisuudessa Aaltosen valintaa arvosteltiin, mikä ei yllättänyt päävalmentaja Erkka Westerlundia. Westerlundin mukaan Aaltoselle löytyisi Leijonista kiekollinen rooli. Aaltosen valintaan arveltiin vaikuttaneen myös sen, että hän oli pelannut viime MM-kisoissa hyvin yhteen joukkueeseen valitun Petri Kontiolan kanssa.


title: Oulun Kärppien SM-liigakausi 2013–2014

text: Talviolympialaisten jääkiekkoturnaus pelattiin 12.–23. helmikuuta. Suomi saavutti turnauksessa kolmannen sijan. Aaltoselle kyseessä oli ensimmäinen olympiamitali, kun taas Kukkonen oli voittanut hopeaa vuonna 2006 Torinosta ja pronssia 2010 Vancouverista. Olympiajoukkueen apuvalmentajana toimi Kärppien Lauri Marjamäki.


title: Oulun Kärppien SM-liigakausi 2013–2014

text: Jääkiekon maailmanmestaruuskilpailut 2014 pelattiin Valko-Venäjän Minskissä 9.–25. toukokuuta. Kärpistä joukkueeseen valittiin aluksi hyökkääjä Juhamatti Aaltonen ja puolustaja Atte Ohtamaa. Aaltonen perui kuitenkin kisamatkansa selkävaivojen vuoksi. Maajoukkueen apuvalmentajana toimi talviolympialaisten tapaan Lauri Marjamäki. Suomi sijoittui turnauksessa toiseksi. Ohtamaa pelasi kymmenen ottelua, joissa hän teki yhden syöttöpisteen.


title: Oulun Kärppien SM-liigakausi 2013–2014

text: Kauden alkaessa Kärppien pelaajabudjetti oli kolme miljoonaa euroa. Sitä enemmän pelaajien palkkoihin käyttivät vain helsinkiläisseurat Jokerit ja HIFK: Jokerit 3,5 miljoonaa ja HIFK 3,1 miljoonaa euroa. Pelaajien palkat mukaan luettuna Kärppien kulubudjetti oli 8 231 000 euroa. Kaikkien SM-liigaseurojen yhteinen kulubudjetti oli 91 085 000 euroa. Urheilusanomien selvityksen mukaan parhaiten palkattu Kärppien pelaaja oli Mika Pyörälä, jonka palkaksi arvioitiin 270 000 euroa.


title: Oulun Kärppien SM-liigakausi 2013–2014

text: Kärppien tulobudjetti oli reilut 8,5 miljoonaa euroa. Ainoastaan HIFK:lla oli suurempi tulobudjetti, runsaat 9,5 miljoonaa euroa. Markkinointitulot toivat Kärpille 4,35 miljoonaa euroa, pääsylipputulot 2,5 miljoonaa ja muut tulot noin 1,7 miljoonaa euroa. Kauden jälkeen Urheilulehti arvioi Kärppien sponsorituloiksi noin viisi miljoonaa euroa, mikä olisi ollut 20 prosenttia enemmän kuin edellisellä kaudella.


title: Oulun Kärppien SM-liigakausi 2013–2014

text: Kärppien tulostavoite oli 294 000 euroa, mikä oli eniten koko liigassa. Seuraavaksi parhaimpaan tulostavoitteeseen pyrki Saimaan Pallo, jonka tulostavoite oli 179 000 euroa. Kaikki seurat pyrkivät tekemään positiivisen tuloksen, lukuun ottamatta nollatulokseen pyrkineitä Rauman Lukkoa ja JYPiä ja Jokereita, jonka tavoite oli yli miljoona euroa negatiivinen. Kärppien tilikauden tulokseksi jäi loppujen lopuksi 8 905 euroa.


title: Oulun Kärppien SM-liigakausi 2013–2014

text: Ennen kauden alkua Kärpät ilmoitti, ettei sillä ollut lainkaan korollista velkaa. Seuralla ei ollut kauden päätyttyä pitkäaikaista velkaa.


title: Willi Daume

text: Willi Daume (24. toukokuuta 1913 Hückeswagen – 20. toukokuuta 1996) oli saksalainen yrittäjä ja urheilujohtaja sekä nuoruudessaan palloilulajeissa menestynyt urheilija.


title: Willi Daume

text: Työuransa hän teki perheensä Dortmundissa omistamassa teräsvalimossa, joka tuli Willi Daumen johdettavaksi isänsä kuoleman jälkeen 1930-luvun lopussa. Tähän aikaan hän liittyi myös Saksan kansallissosialistisen puolueen jäseneksi. Sodan aikana hän johti valimoaan, jossa työskenteli myös sotavankeja. Myöhemmin on käynyt ilmi, että hän työskenteli paikallisen SD:n infomanttina. Asian on tuonut esille Jan. C. Rode vuonna 2008 hyväksytyssä väitöskirjassa vuodelta 2010.


title: Willi Daume

text: Urheilukipinän Daume sai nuoruudessaan käydessään isänsä kanssa naapurimaassa järjestetyissä Amsterdamin vuoden 1928 olympialaisissa. Hän kävi myös seuraavissa Yhdysvalloissa järjestetyissä Los Angelesin vuoden 1932 kisoissa. Sen jälkeen hän olikin seuraavissa kisoissa urheilijana ja myöhemmin aina vuoden 1992 kisoihin asti urheilujohtajana.


title: Willi Daume

text: Urheilu-urallaan 1930-luvulla Daume edusti Eintracht Dortmundia käsi-ja koripallossa. Hänet valittiin vuoden 1936 Berliinin kisojen Saksan koripallojoukkueeseen.


title: Willi Daume

text: Sodan jälkeen Daume johti Dortmundin käsi- ja koripallotoimintaa. Hänet valititin 1949 Saksan käsipalloliiton puheenjohtajaksi. Tässä tehtävässä hän toimi vuoteen 1955. Hieman yllätyksellisesti hänet valittiin seuraavana vuonna eli 1950 Saksan liittotasavallassa toimineen Saksan Urheiluliiton (DSB) puheenjohtajaksi.


title: Willi Daume

text: Kansainvälisenä urheilujohtajana Daume tuli tunnetuksi, kun hänet kutsuttiin Kansainvälisen Olympiakomitea (KOK)n jäseneksi vuonna 1956. Tässä vaiheessa Saksaa edusti Liittotasavallan ja DDR:n yhteisjoukkue kolmen seuraavan olympiaadin eli 1956, 1960 ja 1964 aikana. Sovun löytyminen vaati kompromissin aikaansaamista Saksojen välillä. Tässä työssä Daume yhdessä silloisen KOK:n puheenjohtajan amerikkalaisen Avery Brundagen kanssa oli keskeisessä roolissa. Tuloksena oli mm. saksalaisen olympiakisalipun syntyminen eli olympiarenkaat Saksan trikolorin keskellä kuvaamassa yhteissaksalaista olympaijoukkuetta. Daume toimi Saksan liittotasavallassa toimineen Saksan olympiakomitean puheenjohtajana vuosina 1961-1992. Ura KOK:ssa nousi 1970-luvulla, jolloin hänestä tuli KOK:n varapuheenjohtaja vuosiksi 1972-1976 ja 1978-1991. Daumen keskeiseksi saavutukseksi nähtiin myös kesäkisojen saaminen Saksan liittotasavallan järjestettäväksi Münchenissä vuonna 1972. Hän toimi kisojen järjestelytoimikunnan puheenjohtajana.


title: Willi Daume

text: Willi Daume nähtiin 1970-luvun lopulla vahvana ehdokkaana KOK:n tulevaksi puheenjohtajaksi Lord Killaninin jälkeen. Valinta kaatui siihen, että Saksan liittotasavalta osallistui vastoin Daumen henkilökohtaista näkemystä Yhdysvaltojen johtamaan Moskovan vuoden 1980 kesäkisojen boikottiin. Daumesta tuli kuitenkin keskeinen toimija, kun uuden KOK:n puheenjohtajan Juan Antonio Samaranchin johdolla lähdettiin 1980-luvulla muuttamaan olympialaisten osanottokäytäntöä amatööreistä ammattilaisiin. Tässä tilanteessa Daume varapuheenjohtajana toimi useissa KOK:n asiaa käsittelevissä komiteoissa. Toisena merkittävänä saavutuksena Daumen KOK-toiminnassa oli Urheilijakomissiotoiminnan perustaminen, joka sai lähtölaukauksen Baden-Badenissa vuonna 1981 järjestetyssä Olympiakongressissa. Sen seurauksena KOK:aan alettiin valita urheilijaedustajia - neljä kesäkisoissa ja kaksi talvikisoissa kahdeksaksi vuodeksi olympiaurheilijoiden oman valinnan perusteella.


title: Willi Daume

text: Willi Daume sai urheilujohtajauransa loppuvaiheessa nähdä Saksojen urheilun yhdistymisen osana saksalaisvaltioiden yhdistymistä vuoden 1990 aikana. Yhdistymisen seurauksena nähtiin mahdollisuus saada myös kesäolympialaiset uuden yhdistyneen Saksan järjestettäväksi. Daume Saksan olympiakomitean puheenjohtajana johti hakuprosessia vuoden 2000 kisojen saamiseksi Berliiniin. Haku kuitenkin epäonnistui Sydneyn saadessa kisat järjestettäväkseen kesällä 1993.


title: Willi Daume

text:
Willi Daumen yritystoiminta päättyi konkurssiin vuonna 1993, joka johti siihen, että hän muutti asumaan Münchenin olympiakylän pieneen asuntoon viimeisiksi elinvuosikseen. Willi Daume kuoli keväällä 1996, ja hänet haudattiin kotiseudulleen Dortmundiin.
Kansainvälinen Fair Play-palkinto, joka annetaan henkilölle tai organisaatiolle, nimettiin Willy Daumen mukaan. Hänen kunniakseen nimettiin synnyinkaupungissaan Hückeswagenissa vesipuisto, Frankfurt am Mainissa vuonna 2007 järjestäytyi "Saksan olympia-akatemian Willi Daume", Münchenin olympiapuistossa on Willi Daumelle nimetty aukio, vuonna 2006 Willi Daume nimettiin Saksan urheilun Hall of Fameen.


title: Marja Ranta

text: Marja Ranta (s. 1914) on suomalainen lastenkirjailija.


title: Martti Nortia

text: Martti Kustaa Nortia (sukunimi vuoteen 1935 "Nordström"; 4. helmikuuta 1914 Viipuri – 29. tammikuuta 1996 Helsinki) oli suomalainen rovasti ja muistelmakirjailija.


title: Martti Nortia

text: Nortia piti sotilaspastorina ruumissaarnan presidentti P. E. Svinhufvudin hautajaisissa Luumäen kirkossa 1944. Myöhemmin Nortia toimi Kiteen kirkkoherrana 1950- ja 1960-luvuilla. Hän oli Vuosaaren seurakunnan kirkkoherrana 1968-1977.


title: Martti Nortia

text: Näyttelijä Miitta Sorvali on Martti Nortian tytär. Nightwish-yhtyeen johtohahmo Tuomas Holopainen on hänen toisen tyttärensä poika..


title: Heitukka

text: Heitukka, "haidukki", "heidukki" () on alkujaan turkkilaisvaltaa vastaan sotinut sissi. Nimitystä käytetään myös unkarilaisesta tai balkanilaisesta palkkasoturista.


title: Pariisin olympialaiset

text: Pariisin olympialaisilla voidaan tarkoittaa useampaa eri olympiatapahtumaa:


title: Hela (täsmennyssivu)

text: Hela tarkoittaa esimerkiksi seuraavia:


title: Erkki Helamaa

text: Erkki Ilmari Helamaa (11. lokakuuta 1924 Kärkölä – 4. kesäkuuta 2014 Helsinki) oli suomalainen arkkitehti. Hän oli Tampereen teknillisen korkeakoulun rakennusopin professori 1971–1988 Sitä ennen hän oli vt. professorina 1969–1971 ja koulun vararehtorina vuodesta 1976.


title: Erkki Helamaa

text: Suurten julkisten rakennusten lisäksi hän suunnitteli entistämisiä, muun muassa Aleksis Kiven syntymä- ja kuolinkotien, Gallen-Kallelan Tarvaspään ja Emil Wikstörmin Visavuoren entistämiset.


title: Erkki Helamaa

text: Hän oli naimisissa arkkitehti Kirsti Helamaan kanssa jonka kanssa hänellä on ollut arkkitehtitoimisto vuodesta 1951. Hän oli vuosina 1955–1969 arkkitehtina myös yhdessä Veijo Martikaisen kanssa perustamassaan toimistossa Arkkitehtitoimisto Erkki Helamaa ja Veijo Martikainen


title: Erkki Helamaa

text: Aleksis Kiven Seuran puheenjohtajana Helamaa toimi vuosina 1971-1987.


title: FS Pluton (1929)

text: FS Pluton oli Ranskan laivaston miinalaiva toisessa maailmansodassa.


title: FS Pluton (1929)

text: Alus tilattiin Arsenal de Lorientin telakalta. Sen köli laskettiin 16. huhtikuuta 1928, ja se laskettiin vesille 10. huhtikuuta 1929. Alus otettiin palvelukseen 25. tammikuuta 1932.


title: FS Pluton (1929)

text:
Palvelukseen oton jälkeen alus siirrettiin Touloniin, jossa se liitettiin koulutuslaivueen ensimmäiseen viirikköön. Koeajoissa aluksella todettiin useita ongelmia, joista osa vaivasi alusta koko sen uran ajan. Aluksella oli muun muassa useita konerikkoja, turbopumpuissa öljyvuotoja ja voimansiirron ylikuumenemisesta johtuvia ongelmia. Alus päätettiin 27. huhtikuuta 1932 muuttaa tykistökoululaivaksi korvaamaan "Gueydon". Alukselle asennettiin 10 000 tonnin risteilijän viestijärjestelmät, 138 millimetrin tykistön tulenjohtolaitteet, neljä 75 millimetrin Modèle 1922 -ilmatorjuntatykkiä, ilmatorjunnan tulenjohtojärjestelmät, kaksi kaksipiippuista 13,2 millimetrin Hotchkiss-ilmatorjuntakonekivääriä ja lisäksi neljä samanlaista korvaamaan alukselle alun perin asennetut 8 millimetrin Hotchkiss -ilmatorjuntakonekiväärit. Lisäksi alukselle asennettiin ylimääräinen etäisyysmittari sillan yläpuolelle savuhormien ja takakannen väliin. Muutostyöt eivät kuitenkaan saaneet vaarantaa aluksen varsinaista suunniteltua tehtävää, ja se osallistuikin vuosittain miinanlaskuharjoituksiin.
Toisen maailmansodan alettua "Pluton" palautettiin miinalaivaksi. Alus oli Casablancassa 2. syyskuuta 1939, ja se määrättiin laskemaan miinakenttä sataman edustalle 4. syyskuuta. Käsky peruutettiin seuraavana päivänä, koska miinojen viritykset oli jo purettu, ja alus purki miinakentän. Alus upposi 13. syyskuuta 1939, kun yksi miinoista räjähti aluksen ollessa laskemassa miinakenttää. Aluksen mukana hukkui 186 merimiestä, ja 120 haavoittui räjähdyksessä. Aluksen hylky nostettiin sodan jälkeen ja romutettiin vuonna 1953.


title: Taavetti Heikkinen

text: Tuomas Taavetti Heikkinen (30. kesäkuuta 1906 Ristijärvi – 10. joulukuuta 1969) oli suomalainen poliisi joka toimi jatkosodan aikana valvontaupseerina. Hänen jatkosodan aikana pitämänsä päiväkirja julkaistiin 2010.


title: Taavetti Heikkinen

text: Heikkisen vanhemmat olivat työnjohtaja Juho Akseli Heikkinen ja Kaisa Liisa Kinnunen. Perheessä oli yhdeksän lasta joista Taavetti oli vanhin. Taavetti Heikkinen kävi viisi luokkaa Kajaanin yhteislyseota ja pääsi asepalveluksesta reservin vänrikkinä 1927. Heikkinen toimi kuuden vuoden ajan työnjohtajana Kajaanin Puutavara Oy:n metsätyömailla kunnes hän siirtyi 1931 Kajaanin poliisilaitoksen palvelukseen nuoremmaksi konstaapeliksi. Vuonna 1934 Heikkinen nimitettiin Mikkelin läntiseen nimismiespiiriin ylikonstaapeliksi ja hän muutti perheineen Otavaan Mikkelin lähelle.


title: Taavetti Heikkinen

text: Talvisodassa Heikkinen toimi Ilomantsin-Tohmajärven suunnalla 7. Sotapoliisikomppanian päällikkönä. Sodan päätyttyä Heikkinen laati raportin jossa hän kirjasi sodan aikana havaitsemiaan ongelmia ja ehdotti että sotapoliiseja pitäisi kouluttaa jo rauhan aikana ja että sotapoliisikomppanian päällystöllä ja aliupseereilla pitäisi olla aikaisempaa kokemusta poliisitehtävistä.


title: Taavetti Heikkinen

text: Jatkosodan aikana Heikkinen oli valvontaupseerina eversti Kaarlo Heiskasen 11. divisioonassa. Heikkinen seurasi divisioonan mukana jatkosodan hyökkäysvaiheen aikana Tohmajärveltä Hyrsylän ja Prääsän kautta Petroskoihin ja sieltä edelleen Syvärille. Asemasotavaiheen aikana Heikkinen oli sijoitettuna Syvärin varrella sijainneeseen Pitmaan. Hänet komennettiin keväällä 1944 Mikkeliin jossa hän sitten palveli jatkosodan loppuun saakka. Heikkinen ylennettiin kapteeniksi toukokuussa 1944.


title: Taavetti Heikkinen

text: Heikkinen piti jatkosodan aikana päiväkirjaa 17. kesäkuuta 1941 – 31. heinäkuuta 1944 välisenä aikana. Kirja on julkaistu Jarmo Niemisen toimittamana nimellä "Rintaman poliisi : valvontaupseerin päiväkirja 1941–1944" (Ajatus-kirjat 2010, ISBN 9512079992). Valvontaupseerina Heikkisen tehtäviin kuului divisioonan mielialatarkkailu, kirjesensuuri, pidätettyjen vakoojien kuulustelu sekä karkuruus- ja kieltäytymistapausten selvittäminen. Valvontaupseeri valitsi ja koulutti myös divisioonan alaisissa joukko-osastoissa toimineet tiedottajat ("solut") jotka tarkkailivat ja tiedottivat ylöspäin muun muassa mahdollisista kommunisteista, karkaamisvalmisteluista, itsensä silpomisista, vihollisen kanssa veljeilystä sekä sodanvastaisen propagandan levittämisestä.


title: Taavetti Heikkinen

text: Päiväkirjasta selviää että jatkosodan hyökkäysvaiheen aikana AKS:n kannatusjäseniin kuulunut Heikkinen oli Suur-Suomi-innostuksen vallassa mutta jo talvella 1941–1942 hän alkoi suhtautua pessimistisemmin sodan kulkuun. Asemasodan pitkittyminen ja toimettomuus masensivat Heikkistä ja hän koki ettei hänen työtään arvostettu ylemmissä portaissa. Heikkisen mieliala koheni kuitenkin keväällä 1944 kun hän sai siirron lähelle kotiaan Mikkeliin ja sai myös kauan odottamansa ylennyksen kapteeniksi. Heikkinen toimi asemasodan aikana myös kenttäoikeuden jäsenenä ja päiväkirjassa hän usein arvostelee sitä että oikeus joutui langettamaan joissain tapauksissa liian kovia tuomioita syytetyille.


title: Taavetti Heikkinen

text: Sodan jälkeen Heikkinen suoritti Valtion poliisikoulun päällystöluokan ja palveli Mikkelin poliisilaitoksella. Hänet nimitettiin 1947 komisarioksi. Viimeksi Heikkinen toimi Hirvensalmen nimismiehenä 1952–1966. Hän oli myös Hirvensalmen kunnanvaltuutettuna.


title: Karl von Halt

text: Karl Ferdinand Halt, vuodesta 1917 Karl Ritter von Ferdinand Halt (8. kesäkuuta 1891 München – 5. elokuuta 1964) oli saksalainen urheilujohtaja sekä nuoruudessaan yleisurheilija.


title: Karl von Halt

text: Nuoruudessaan Karl Ferdinand Halt oli viisinkertainen Saksan kymmenottelumestari vuosina 1911–1921. Tukholman vuoden 1912 olympiakisoissa Halt osallistui useisiin lajeihin: kymmenottelussa hän sijoittui yhdeksänneksi, kuulantyönnössä 14:nneksi, keihäänheitossa 22:nneksi ja oli Saksan pikaviestijoukkueessa sen alkueräkokoonpanossa.


title: Karl von Halt

text: Ensimmäiseen maailmansotaan Halt liittyi vapaaehtoisena Baijerin armeijaan. Sodassa Halt oli Italian vastaisella rintamalla ja osallistui Isonzojoen taisteluihin, joissa saavutti lokakuussa 1917 käydyissä taisteluissa henkilökohtaisesta urheudesta Max Josefin ritariristin. Tämän perusteella hän sai henkilökohtaisen aatelisarvon ja sai liittää nimeensä lisäyksen Ritter – Karl Ritter von Halt.


title: Karl von Halt

text: Sodan jälkeen Ritter von Halt opiskeli Münchenin yliopistossa, jossa hän suoritti väitöskirjatutkinnon teoksella "”Die Pflege der Leibesübungen an Hochschulen. Ein Beitrag zur regenerativen Bevölkerungspolitik”". Sen jälkeen hän toimi vuodesta 1923 lähtien pankkitoiminnassa müncheniläispankin johtajana. Vuonna 1936 hänestä tuli Deutsche Bankin johtaja Berliiniin ja vuodesta 1938 vastuualueenaan pankin henkilöstötoiminta.


title: Karl von Halt

text:
Urheilun puolella uran jälkeen hän siirtyi urheilun johtotehtäviin Saksan yleisurheiluliitossa ja käsipalloliitossa. Vuonna 1929 hänet valittiin Kansainvälisen olympiakomitean jäseneksi. Saksa tuli juuri niihin aikoihin uudelleen olympialiikkeen jäseneksi – maa ei ollut saanut osallistua vuoden 1920 ja 1924 kisoihin. Seuraavissa olympiakisoissa 1928 ja 1932 von Halt johti Saksan yleisurheilujoukkuetta. Suomalaisille Ritter von Haltin nimi tuli ensi kerran laajemmin tutuksi Los Angelesin kisoissa tehdystä päätöksestä julistaa Paavo Nurmi ammattilaiseksi ja kieltää osallistumasta kisoihin. Hän oli KOK:n ruotsalaisen Sigfrid Edströmin kanssa niminä päätöksen takana.
Hitlerin johtamat kansallissosialistit pääsivät valtaan tammikuussa 1933. Ritter von Halt liittyi puolueeseen kaksi kuukautta myöhemmin. Hän kuului sen jälkeen aina natsi-Saksan tappioon kansallissosialistisen liikkeen ytimeen. Pankkiirina hän oli järjestämässä rahoitusta 1930-luvulla muun muassa paikalliselle müncheniläiselle SS-toiminnalle. Saksa oli saanut jo ennen kansallissosialistien valtaannousua järjestettäväkseen vuoden 1936 kesä- ja talviolympialaiset. Tässä tilanteessa Ritter von Halt valittiin kotiseutunsa Münchenin lähellä Garmisch-Partenkirchenissä pidettävien talvikisojen järjestelytoimikunnan puheenjohtajaksi. Kesäkisoissa hän oli järjestelytoimikunnan jäsenenä ja vastaten erityisesti kisojen yleisurheilusta. Näihin aikoihin Ritter von Haltista tuli kansainvälisen olympialiikkeen keskeisimpiä hahmoja. Hän muodosti yhdessä Edströmin ja juuri valitun amerikkalaisen KOK-jäsenen Avery Brundagen kanssa ns. triumfiraatin, joka kesti heidän elinaikansa. Ritter von Haltista tuli 1937 KOK:n toimeenpanevan komitean eli ydinryhmän jäsen, jossa olivat mukana myös Edström ja Brundage.


title: Karl von Halt

text: Toisen maailmansodan aikana von Haltilla oli keskeinen rooli KOK:ssa ja saksalaisessa urheiluelämässä. Hänet valittiin vielä vuonna 1941 Kansainvälisen yleisurheiluliiton IAAF:n Euroopan komitean puheenjohtajaksi. KOK:ssakin Ritter von Haltin asemasta tuli entistä tärkeämpi puheenjohtaja Henri de Baillet-Latourin kuoleman jälkeen vuonna 1942. Edström varapuheenjohtajana yhdessä toimeenpanevan komitean kanssa johti sodanaikaista KOK:ta. Ritter von Haltista tuli sotaa käyvässä Saksassa syksyllä 1944 vielä virallisesti Saksan valtakunnan urheilujohtaja.


title: Karl von Halt

text:
Sodan loppuvaiheessa keväällä 1945 Ritter von Halt taisteli henkilökohtaisesti Berliinissä Volkssturm-joukoissa. Hän oli yksikkönsä SA-Oberführer ja hänen adjutanttinaan toimi urheilujohtaja Carl Diem.
Hän joutui venäläisten vangitsemaksi. Aluksi hän oli vangittuna Ketschendorfin vankilassa. Merkittävänä natsi-Saksan toimijana hänet siirrettiin vuonna 1946 vankeuteen Berliinin lähelle Buchenwaldin entiseen keskitysleiriin, jossa hän oli aina vuoteen 1950.


title: Karl von Halt

text: Vapauduttuaan venäläisten sotavankeudesta Karl Ritter von Halt siirtyi Liittotasavallassa toimivan Saksan olympiakomitean puheenjohtajaksi vuodesta 1951 lähtien. Tässä tehtävässä hän oli vuoteen 1961 asti. Vaikka hän jatkoikin välittömästi toimintaansa KOK:ssa, hän ei saanut lupaa tulla Norjaan Oslon talviolympialaisiin helmikuussa 1952. Saksan sodanaikaisen Norjan miehityksen arvet olivat vielä vahvat.


title: Karl von Halt

text: Karl Ritter von Haltin asema olympialiikkeessä palautui, josta sinettinä valinta KOK:n toimeenpanevaan komiteaan vuonna 1957. Saksalaisen olympiaurheilun vahvaksi nimeksi oli näihin aikoihin nousemassa uuden sukupolven edustaja Willi Daume, joka oli valittu edellisenä vuonna KOK:n jäseneksi. Viimeisen kerran hän osallistui KOK:n istuntoon Innsbruckin talvikisojen yhteydessä helmikuussa 1964.


title: Karl von Halt

text: Karl Ritter von Haltia ja hänen uraansa voi pitää kuvaavana koko saksalaisen yhteiskunnan 1900-luvun historista. Hän toimi urheilutoiminnassa niin keisarikunnan, Weimarin tasavallan, Kolmannen valtakunnan kuin liittotasavallan aikana.


title: RTV-Yhtymä

text: RTV-Yhtymä on suomalainen maaleja ja muita sisustuksessa tarvittavia pintamateriaaleja myyvä tukku- ja vähittäiskauppaketju ja maahantuoja.


title: RTV-Yhtymä

text: RTV alkoi kehittyä, kun vuonna 1951 Karl Gustav Lindblom (1927–2003) osti yhdessä liikekumppaninsa kanssa Riihimäen Tapetti ja Väri -nimisen pienen maalikaupan. 1970-luvun alussa yrityksen nimeksi tuli RTV-Yhtymä Oy, ja vuonna 1994 yritys siirtyi kokonaan Lindblomin perheen omistukseen.


title: RTV-Yhtymä

text: Vuoden 2017 kesällä RTV-myymälöitä oli 31 paikkakunnalla eri puolilla Suomea. Liikevaihto oli vuonna 2017 noin 145 miljoonaa euroa ja henkilöstömäärä vuoden lopussa noin 600.


title: RTV-Yhtymä

text: Yrityksen toimitusjohtaja on Mikael Forss ja hallituksen puheenjohtaja Markus Lindblom. Pääkonttori sijaitsee Riihimäellä.


title: Kyllikki Vapaavirta

text: Salli Kyllikki Vapaavirta (5. maaliskuuta 1914 Tuusula – 22. huhtikuuta 1990) oli suomalainen kirjailija.


title: Kyllikki Vapaavirta

text: Vapaavirran vanhemmat olivat tiilitehtaan työnjohtaja Leonard Eriksson ja Aino Nyman. Hän kävi kansakoulun ja työskenteli sitten kotiäitinä, lehtiavustajana ja Hyvinkään Villatehtaan työläisenä.


title: Punaliivikardinaali

text: Punaliivikardinaali ("Caryothraustes celaeno") on kardinaalien heimoon kuuluva varpuslintu.


title: Punaliivikardinaali

text: Punaliivikardinaalia tavataan Meksikossa. Sen kannaksi arvioidaan 20 000–49 999 yksilöä ja laji on luokiteltu elinvoimaiseksi.


title: Preeriakardinaali

text: Preeriakardinaali ("Spiza americana") on kardinaalien heimoon kuuluva varpuslintu.


title: Preeriakardinaali

text: Preeriakardinaalia tavataan pesivänä Kanadan eteläosissa ja Yhdysvalloissa ja talvehtivana Keski-Amerikassa ja Etelä-Amerikan pohjoisosissa. Lajin populaatio on hyvin suuri ja sen kannankehitys on vakaa. Preeriakardinaali on luokiteltu elinvoimaiseksi.


title: Preeriakardinaali

text: Preeriakardinaali elää avoimilla ja puoliavoimilla alueilla, erityisesti preerioilla ja rikkaruohopelloilla. Talvisin se muodostaa valtavia parvia, ja yhdessä parvessa voi olla 10–30% koko maailman populaatiosta.


title: Elisabeth Helander

text: Ester Elisabeth Helander, o.s. "Wahlforss" (s. 22. helmikuuta 1942 Helsinki) on suomalainen radiokemisti. Hän on väitellyt filosofian tohtoriksi 1970 ja oli Suomen Akatemian tutkimusjohtaja 1975–1995. Sen jälkeen hän oli 1996–2007 Euroopan komission aluepolitiikan pääosaston johtaja ja Åbo Akademin hallintojohtaja 2007–2008.


title: Elisabeth Helander

text: Hänen puolisonsa on arkkitehti Vilhelm Helander


title: Neonikotinoidit

text: Neonikotinoidit ovat joukko kemiallisia yhdisteitä, joita käytetään kasvinsuojeluaineissa tuhohyönteisten torjunnan tehoaineina. Neonikotinoidit ovat nikotiinin synteettisiä johdannaisia. Niitä on Suomessa käytetty siementen peittaukseen erityisesti rypsillä, rapsilla ja sokerijuurikkaalla. Peittauksella on pyritty estämään mm. kirppojen ("Phyllotreta") kuten aaltojuovakirpan ("Phyllotreta undulata") sekä mutkajuovakirpan ("Phyllotreta striolata") aikeuttamia vioituksia kasvien taimissa.


title: Neonikotinoidit

text: Neonikotinoideja on epäilty mehiläisten joukkokadon aiheuttajiksi. Tutkimukset asiasta ovat kesken. Neonikotinoidien on osoitettu vähentävän kimalaisten suorittamaa omenoiden pölytystä.


title: Roar

text: Roar on amerikkalaislaulaja Katy Perryn kappale, sekä ensimmäinen single hänen neljänneltä, lokakuussa 2013 julkaistulta Prism-studioalbumilta. Kappaleen sanoittivat Perry, Dr. Luke, Max Martin, Bonnie McKee, sekä Henry "Cirkut" Walter. "Roar" on kategorialtaan voimapopkappale. Kappale koki ensisoittonsa radioissa 10. elokuuta 2013 ja kaksi päivää myöhemmin se julkaistiin iTunesissä, YouTubessa ja Amazonissa. "Roar" on saanut arvostelijoilta pääosin positiivisen vastaanoton, joiden joukosta jotkut vertasivat sitä hänen vuonna 2010 julkaistuun "Fireworkiin". Toiset taas vertasivat sitä Sara Bareillesin vuonna 2013 julkaistuun "Braveen".


title: Roar

text: Kappale saavutti 4. syyskuuta 2013 Billboard Hot 100-listan kärkisijan. Suomessa sen paras sijoitus singlelistalla on 9. sija (38/2013) ja latauslistalla 4. (37/2013).


title: Hollming

text: Hollming Oy on suomalainen konepajayritys ja laivanvarustamo, joka perustettiin Rauman Korkeakariin laivanrakennustelakaksi vuonna 1945. Laivojen teko päättyi 1991, ja nykyisin Hollmingin konepajatuotteet liittyvät energia- ja ympäristötekniikkaan, laivojen komponentteihin, offshore-öljynporaukseen ja kaivosteollisuuteen. Konserniin kuuluvat nykyisellään Hollming Works Oy, BMH Technology Oy, Auramarine Oy, Simsotec Oy ja K. Räihä Oy. Vuonna 2007 myi kemikaalitankkerivarustamo Crystal Poolin laivanvuokrausyhtiö Euroceanicalle. Yhtiön perustaja ja ensimmäinen toimitusjohtaja vuoteen 1951 oli merikapteeni Filip Hollming.


title: Hollming

text: F.W. Hollming Oy perustettiin vuonna 1945 rakentamaan Neuvostoliiton vaatimia sotakorvauskuunareita, puisia noin 44 metriä pitkiä purjealuksia, joita valmistettiin vuosina 1945–1952 yhteensä 34. Lisäksi sotakorvausurakkaan kuului 15 kalastustroolaria. Puulaivoista telakka kehittyi nopeasti merkittäväksi teräslaivanrakentajaksi. Pääosa aluksista tehtiin yhä neuvostoliittolaisille tilaajille niin, että ensimmäiset länsimaihin menevät alukset rakennettiin vasta 1970-luvun alussa. Hollming rakensi vuosina 1945–1991 yhteensä 295 laivaa ja joukon pienempiä aluksia. Hollming toimitti Neuvostoliittoon mm. 1970-luvulla useita ro-ro-aluksia ja 1980-luvulla erilaisia tutkimusaluksia sekä Merivoimille 1990-luvun alussa Rauma-luokan ohjusveneet.


title: Hollming

text: Vuonna 1991 ainoat länsimaiden 1970–1980-lukujen telakkakriisistä ehjin nahoin selvinneet suomalaistelakat, Hollmingin ja Rauma Oy:n (entisen Rauma-Repolan) Raumalla sijainneet telakat, yhdistettiin Finnyards Oy:ksi. Vuonna 1997 raumalainen laivanrakennus siirtyi norjalaisomistukseen nimellä Aker Finnyards Oy. Hollmingin 1960-luvulta alkaen kehittämästä laivojen Aquamaster-ruoripotkurista tuli menestys. Tätä liiketoimintaa jatkaa Raumalla Rolls-Royce. Entisen Hollmingin telakan alueella toimii nykyään muun muassa toinen ruoripotkurivalmistaja Steerprop.


title: Hollming

text: Hollming rakensi 1980-luvulla 50 kappaletta Hollming-merkkisiä itsekantavia säiliöautoja. Auton edeltäjä oli vuonna 1978 valmistunut, sähköteknikko ja automyyjä Reijo Hirvosen johdolla toteutettu Kestotankki-prototyyppi. Hollming-säiliöautoja rakennettiin vuosina 1980–1982 yhteensä 47 kappaletta ja vuosina 1986–1987 vielä kolme autoa. Autoista 37 varustettiin ruotsalaisen Volvon ja muut saksalaisen MANin moottoreilla. Itsekantavan säilöauton etuina olivat suuri hyötykuorma, hyvät kuorman käsittelylaitteet ja erinomaiset ajo-ominaisuudet. Auton moottori oli sijoitettu säiliön alle, joten melutaso ohjaamossa oli alhainen. Ammattiautoilijat suhtautuivat uuteen autotyyppiin kuitenkin varsin ennakkoluuloisesti. Hollming oli suunniteltu ja tehty yksinomaan säiliöautoksi, joten se oli vaihtoautona käytännössä arvoton. Hollming-säiliöautoja oli vuoden 1999 lopussa rekisterissä vielä kahdeksan kappaletta.


title: Ensio Helaniemi

text: Kaarle Ensio Ilmari Helaniemi (vuoteen 1936 "Helenius", 15. lokakuuta 1926 Helsinki – 23. joulukuuta 2009) oli suomalainen diplomaatti, arvoltaan varatuomari. Hän oli suurlähettiläs Lagosissa 1971–1973, sitten ulkoasiainministeriön oikeudellisen osaston päällikkö 1976–1978, suurlähettiläs Haagissa 1978–1983, sen jälkeen Itä-Berliinissä 1983–1986, ulkoministeriön neuvottelevana virkamiehenä 1986–1989 ja suurlähettiläs Brysselissä 1989–1991.


title: Proteus (täsmennyssivu)

text: Proteus voi tarkoittaa seuraavia asioita:


title: Ilmari Helanto

text: Ilmari Helanto, vuoteen 1927 "Helander" (25. marraskuuta 1907 Viipuri – 16. joulukuuta 1979) oli suomalainen yritysjohtaja. Hän oli koulutukseltaan diplomi-insinööri ja sai vuorineuvoksen arvon 1964. Tekniikan kunniatohtorin arvo hänelle myönnettiin 1978. Hän oli rakennus- ja insinööritoimisto Teräsbetoni Oy:n johtokunnan puheenjohtaja 1945–1979. Hän oli keskeinen henkilö rakennustyönantajien ja rakennusteollisuuden järjestötoiminnassa.


title: All 4 One (beFourin kappale)

text: All 4 One on saksalaisyhtye beFourin toinen single heidän All 4 One -debyyttialbumilta. Se julkaistiin kaksiosaisena A-puolen singlenä How Do You Do? -singlen kanssa Saksassa, Itävallassa ja Sveitsissä. Toisin kuin "How Do You Do?", tämä single ei päässyt lainkaan listoille.


title: All 4 One (beFourin kappale)

text: Maxi CD singleDigital Download